
VINCENT VAN GOGH 


INI REPRODUKCIJA UZ TEKST 
EJ TEKST UZ REPRODUKCIJU 


Tri najveća slikara devetnaestog stoljeća raz- 
mišljala su posljednjih godina života hoće li, i 
na koji način, njihovo djelo i u budućnosti dje- 
lovati. »Primitivac sam, na novom putu koji sam 
otkrio«, rekao je Cezanne, žaleći što se prerano 
rodio. Gauguin, inače ne tako skroman, tvrdio 
je da je njegova zasluga manje u samu njegovu 
djelu, već u činjenici da je sudjelovao u »oslo- 
bađanju slikarstva od svih stega, od sramotnih 
mreža kojima su ga škole i akademije sapele, 
ali prije svega od svake osrednjosti«. To zaci- 
jelo nije bila neskromna konstatacija. Van Gogh, 
napokon, koji je dugo vjerovao u historističku teo- 
riju prema kojoj su kulturne i socijalne boljke 
njegova doba simptomi »propadanja«, došao je 
na kraju do uvjerenja da će bar u slikarstvu 
doći do preporoda — »činjenica koju ne bismo 
smjeli potcijeniti«. Ali je i on bio mišljenja da 
je na drugima da novu umjetnost — kojoj je 
on samo utro put — dovedu do vrhunca. 


Činjenica je, da su djela ove trojice slikara vr- 
šila jak utjecaj na narednu generaciju, na ku- 
biste, fauviste i ekspresioniste. Gledajući una- 
trag možemo reći da njihova skromnost nije bila 
na mjestu, ako se poštenje pred povijesnim sna- 
gama može nazvati skromnošću. Popularnost je 
potpuno nepotrebna ondje gdje se ona primje- 
njuje svjesno, nesvjesno ili, kako je to jednom 
rekao Picasso, protiv svoje volje, kao kriterij za 
ocjenjivanje umjetnosti, tj. ako se ona uklopi u 
eksperimentalni avangardni proces. A cijelokup- 


na umjetnost posljednjih stotinu godina se upra- 
vo takvom može i nazvati. 


Unatoč tome, imena Cezannea, Gauguina i van 
Gogha ne smiju nedostajati s popisa šestorice 
najboljih i najpoznatijih suvremenih slikara. Van 
Goghove slike su međutim uvijek odgovarale 
jednom širem krugu ljudi nego slike njegovih 
slavnih kolega. Poput svojih suvremenika bio ie 
spreman da razvije novu umjetnost u tehničkom 
i estetskom pogledu, ali je osjećao osim toga, 
više nego ostali umjetnici njegova vremena, svo- 
jom dužnošću da se ne obraća samo kritičaru 
umjetnosti ili imućnom poznavaocu, već i širo- 
koj javnosti. Činjenica da je za života prodao 
svega dva ulja, jedan akvarel i nekoliko crteža 
možda je bila uvjetovana time što je dijelio po- 
nešto »iskrivljeno« mišljenje Paula Cezannea, 
da je »umjetnost namijenjena samo jednom og- 
raničenom krugu«. Budući da je osnova van 
Goghova rada uvijek bio »osjećaj«, on se nije 
trebao bojati da njegovi suvremenici neće pri- 
hvatiti iskustva koja im je saopćio. Kao avan- 
gardni umjetnik slijedio je 1885. zapravo one iste 
Ciljeve kao i na početku osamdesetih godina 
kada je još namjeravao ilustrirati časopise. God. 
1882. pisao je svom bratu Theu: »Šteta je što 
umjetnost koja najbolje odgovara širokoj jav- 
nosti nailazi na tako neznatno, odnosno nikakvo, 
oduševljenje.« Premda se zrelijim stilom svojih 
kasnijih godina prolazno udaljio od ove publike 
(i možda primijetio da ta publika ne želi da joj 
se nešto nameće), njegova načela su ipak osta- 


la ista. »Ista jabuka, samo zrelija« nazvao je 
1885. svoje kasnije djelo. U tome je jedan od 
glavnih razloga njegova kasna, posthumna us- 
pjeha. 


Bilo bi međutim pogrešno danas smatrati van 
Goghovo djelo jasnim i direktno razumljivim. 
Mnoge slike djeluju na nas neposredno — u to- 
me i jest dio njihove veličine. Stoga postoji opas- 
nost da za poznate slike koje nam se sviđaju, 
primjerice Suncokreti (sl. 62) odmah mislimo 
da ih i razumijemo. Ako nas njihove boje i tre- 
nutno fasciniraju, te slike ipak nisu tako jedno- 
stavne kao što nam se to čini na prvi pogled. 
Koliko god nam se dobre slike u prvi mah svi- 
đaju, moramo učiti da ih promatramo. Nije ni- 
kakvo protivrječje u tome što je van Gogh s 
jedne strane bio tako ambiciozan da dopre do 
široke publike, a s druge strane je htio pro- 
matrača svojih slika obradovati i ujedno i na- 
učiti gledanju. Vjerojatno se .ne bi bio slagao 
s mišljenjem jednog Whistlera ili Oscara Wildea, 
mišljenjem prema kome umjetnost ne bi trebala 
imati moralnu svrhu. To ipak ne znači da on 
odbacuje Wildeovu poznatu (mada preuzetu) iz- 
reku: priroda oponaša umjetnost. Van Gogh je 
naučio gledati prirodu očima Milleta, Daubignya 
i impresionista. Nije međutim išao tako daleko 
kao Wilde koji je tvrdio: »Priroda nam može sa- 
mo ono pokazati što već poznajemo iz. književ- 
nosti ili slikarstva«. No njegova umjetnost nam 
otvara nov svijet koji našu sliku o prirodi može 
promijeniti i obogatiti. Ako bismo namjeravali 


mjeriti veličinu umjetnosti, tada nam je ovo bolji 
kriterij od kriterija popularnosti. Naučiti promat- 
rati van Goghove slike između ostalog znači i 
intenzivirati osobni senzibilitet s obzirom na boje 
U prirodi i u umjetnosti. 


Neposrednost kojom boje djeluju na promatrača 
krije osim toga u sebi i opasnost da on povjeruje 
kako je odmah shvatio moralne i poetske vred- 
note slike. No van Goghove slike nisu puki osje- 
ćaji. Unatoč njihovoj univerzalnosti, slike su 
čvrsto ukotvljene u povijesti, kulturi i u njegovu 
vlastitu životu. Van Gogha su nazivali »viktori- 
jancem«. Taj pojam stvarno i pridonosi boljem 
razumijevanju njegova djela. Nadimak »viktori- 
janac« u odnosu na van Gogha djeluje ponešto 
čudnovato, jer unatoč tome što je u svom tre- 
ćem desetljeću boravio ukupno gotovo tri go- 
dine u Engleskoj, i unatoč tome što su njegove 
najznačajnije slike nastale u Engleskoj, on je 
u biti uvijek ostao Holanđanin. Želimo li opisati 
njegov humanitarni i strastveno moralni stav, 
koji se ispočetka očitovao u njegovu zvanju laič- 
kog propovjednika, a kasnije i u njegovoj umjet- 
nosti, tada mu ime »viktorijanac« ipak vrlo do- 
bro pristaje. Njegove moralne predodžbe i po- 
gledi na umjetnost stajali su djelomično pod utje- 
cajem engleske književnosti viktorijanskog doba, 
odnosno pod utjecajem slikara Millaisa, G. H. 
Boughtona, »Social Realists«, Franka Holla, Luke 
Fildesa i Huberta Herkomera, te književnika Car- 
Iylea, George Eliot i Charlesa Dickensa. Van Gogh 
je bio uvijek mišljenja da osobito dobro poznaje 


englesku umjetnost i ukus Engleza. Osjećaji | 
mjerila vrijednosti koje je u početku upoznao 
putem engleske umjetnosti predstavljala su za 
njega bazu na kojoj je mogao izgraditi vlastitu 
umjetničku aktivnost. Stoga je bio duboko razo- 
čaran kad je njegov mentor Anton Mauve odbio 
Englesku školu kao suviše »literarnu«. Kako da 
U ovom kontekstu shvatimo, inače u pejorativ- 
nom smislu upotrebljavani termin »viktorijanac«. 
može se najbolje objasniti na primjeru dviju sli- 
ka koje je van Gogh posebno cijenio. Jednu od 
tih, »The Pilgrim's Progress« G. H. Boughtona, 
opisao je u kolovozu 1876. u jednom pismu svom 
bratu Theu: »Večer je. Pjeskovit puteljak vodi 
preko brežuljka k jednom brdu na kojem se vidi 
Sveti grad, obasjan suncem što crveno zalazi 
za sivim večernjim oblacima. Na cesti hodočas- 
nik na putu prema gradu. Već je umoran i pita 
ženu u crnom što stoji pored puta, a zove se 
»Tužna ali uvijek vedra«: 

— [de li cesta cijelim putem uzbrdo? 

— Da, sasvim do kraja. 

— | traje li putovanje čitav dan? 

— Da, od jutra pa do mraka. 

Krajolik kojim vijuga puteljak toliko je lijep, sme- 
đe pjeskovito tlo, tu i tamo breza, bor i po koja 
mrlja žuta pijeska, a u daljini prema suncu — 
brda. To zapravo i nije slika, već inspiracija. 
Svakako je takva slika »literarna«. Van Gogh 
dopunjuje literarni element dodavajući svom 
opisu (nešto preinačen) odlomak iz pjesme »Up- 
-Hill« Christine Rosetti. U isti mah skreće pažnju 
na krajolik u kojem se odigrava prizor. On tvori 


prikladnu izražajnu pozadinu sa simbolom sunca 
koje zalazi. 


Druga je slika Millaisov »Chill October«, prvi 
čisti pejzaž ovog slikara. Na slici je sjetni ugo- 
đaj napuštene, trskom obrasle rijeke u Škotskoj. 
Jedan kritičar onoga doba pisao je o toj slici: 
»Ova slika čini ono što bi dobar pejzaž uvijek 
trebao činiti: utjelovljuje ugođaj i izražava osje- 
ćaj.« Upravo to van Gogh i traži u umjetnosti — 
osjećaj, izražajnu snagu koja nadilazi estetsko. 
Njegova početna sklonost prema umjetnicima 
koje danas smatraju drugorazrednima (primje- 
rice Boughton) dovela je u nedoumicu neke pis- 
ce koji su o njemu pisali. Nije dovoljno ovu 
sklonost smatrati pukim mladenačkim grijehom. 


Jedan drugi umjetnik kojeg je van Gogh već 
od rane mladosti cijenio bio je Meissonier, sli- 
kar genre-slika i historijskih prizora, u Francus- 
koj izvanredno popularan, no od avangarde jed- 
noglasno prezren. Van Gogh je Meissoniera do 
kraja života branio, ponekad bezazleno, pone- 
kad prkosno, jer mu se naročito svidjela jedna 
slika ovoga slikara. S druge je strane otvoreno 
priznavao koji mu umjetnici ništa ne znače kao 
npr. akademski slikar Gerome. Za Vincenta, za 
razliku od drugih modernih slikara, razvoj go- 
vora slika — u njegovu slučaju to je bio jezik 
boja — nije značio da on odbija druge faktore, 
kao suvišne za čistog estetu. Od svojih pejzaža 
najboljim je smatrao one koji, osim samog pri- 
kazivanja, ukazuju na jak lirski impuls, kao pri- 


mjerice različite verzije »Sijača« sa svojim sim- 
bolima sunca (sl. 61 i 64) ili »Zvijezdana noć« 
(sl. 86). Te slike nisu literarne u pjesničkom 
smislu Boughtonova »Pilgrim's Progress«, ali 
one i ne žele samo ostati u okviru realnog svi- 
jeta poput impresionističkih pejzaža. Ponekad se 
možemo prisjetiti što smo nekoć osjetili čitajući 
knjigu, a da se radnje uopće ne sjećamo. »Im- 
presionizam ne obvezuje ni na što«, značajno je 
van Gogh jednom rekao. 


Kada van Gogha nazivaju »viktorijancem« to ne 
treba značiti da je on bio puritanac, a još manje 
da je druge htio podučavati; time se samo želi 
reći da njegovo djelo u najširem smislu sadrži 
moralnu namjeru, a da pri tome ne želi moralizi- 
rati. Njegov humanitarni stav koji se istakao u 
njegovoj propovjedničkoj i socijalnoj aktivnosti 
u Londonu i u belgijskim ugljenokopima u Bori- 
nageu nije se očitovao u »slikarskim propovije- 
dima« nakon što se odlučio za umjetnost. Lice- 
mjerno tutorstvo crkve koje je najzad osjetio 
bilo mu je odvratno — razlog više da ovu grešku 
ne prenese na umjetnost. U djelima nekolicine 
engleskih slikara, a naročito u slikama Francuza 
Milleta, kojeg je najviše cijenio i koji mu je bio 
uzorom, nailazio je na nešto što dira u dušu. 
Van Goghov stav se očituje u njegovu poimanju 
ljudske humanosti koja proizlazi iz određenih 
iskustava ko što su npr. ljubav, bol i odricanje, 
ili pak iz osjećaja za ljepotu prirode. U tome i 
jest poruka njegove umjetnosti. 


Ali ovi osjećaji nisu bili dovoljni da od njega 
stvore velikog umjetnika. Još 1884. Van Gogh 
piše: »Uzmi jednog Corota, Daumiera, Duprea, 
Milleta ili Israelsa. Svi su oni bili veliki umjet- 
nici — u to nitko neće posumnjati. Njihovo se 
djelo naime nalazi izvan naslikanoga.« Tijekom 
jedne godine on je međutim morao spoznati da 
je njegovo razlikovanje sadržaja slika i načina 
kako se taj sadržaj ispoljava bilo pogrešno. Do 
ove zrele spoznaje došao je nakon što se po- 
zabavio pitanjem, koju funkciju može boja vr- 
šiti u slikarstvu. Ako su Delacroix i Rubens mogli 
slikati takve slike u kojima je boja bila nosilac 
izraza, tada je to značilo da je boja mogla po- 
tencirati tematsku izražajnu snagu slike. Van 
Gogh se manje zanimao za znanstvene aspekte 
teorija komplementarnosti o kojima su rasprav- 
ljali neoimpresionisti, među inim i njegov prija- 
telj Signac. On se gotovo već fanatično bavio 
izražajnom snagom komplementarnih kontrasta. 
U svojoj pariškoj fazi on je doduše izradio ne- 
koliko slika u kojima je primijenio načela divizio- 
nizma, vjerojatno u namjeri da slika naturalis- 
tički, ali ubrzo nakon toga razvija tehniku koja 
je bila više nego puka mogućnost optičke re- 
konstrukcije doživljene prirode. Umjesto toga 
ona je trebala pojačati doživljaj i time sugerirati 
vidljiv ekvivalent jednog osjećaja. Ova je na- 
kana jasno uočljiva u njegovoj slavnoj slici 
»Noćna kavana«. | ovdje nalazimo razlog zašto 
značaj njegovih velikih djela nije u onome »izvan 
naslikanoga«, nego unutar samog naslikanoga. 
Na primjeru »Noćne kavane« osim toga postaje 


jasno kako van Goghu također i tematski sadr- 
žaj slika nije bio ravnodušan. U pismu iz godine 
1884. napada Zolu koji je u jednoj kritici Manetu 
kao slikaru pripisivao majstorske mogućnosti | 
povrh toga tvrdio da jedna dobra mrtva priroda 
načelno može stati uz bok jedne dobre figure. 
Na temelju toga postavlja van Gogh pitanje: 
»Kaži, je li stvarno istina da između crvenog 
ribom ukrašenog glinenog tanjura i lika sijača 
ili kopača ne postoji nikakva razlika? Postoji li 
razlika između Rembrandta i van Bayerena (koji 
su tehnički jednako spretni) između Vollona i 
Milleta ili ne?«. Van Gogh je sam naslikao mno- 
go mrtvih priroda. On ih je međutim prvenstveno 
smatrao studijama. Čak ni onima, u koje je 
krišom ubacivao simbolične ili skrivene auto- 
biografske elemente (v. sl. 84), nije težio prema 
najvišem stupnju svoje umjetnosti. Velika se van 
Goghova djela odlikuju napetošću između teme 
i načina kako se tema tretira. Tako svaki rad 
— krajobraz, portret ili lik — otkriva nešto o 
umjetniku i čovjeku van Goghu. Van Gogh je sli- 
kao svoje pejzaže manje zato što je bio svjes- 
tan tradicije koju je pejzaž imao, a više iz lju- 
bavi prema prirodi i iz osjećaja što ih je ona u 
njemu izazvala. Ali to ne znači da on nije znao 
što su na ovom području postigli stari i suvre- 
meni majstori — štoviše. Njegova su osobna 
iskustva potvrdila izreku da »priroda oponaša 
umjetnost«. U jednom pismu iz njegova london- 
skog doba piše primjerice o nebu: »Kako bi ga 
bili naslikali Ruysdael ili Constable«. | primje- 
ćujemo kako je 1888. otputovao u Arles u nadi 


da će u južnoj Francuskoj pronaći nadomjestak 
za Japan, za zemlju koju stalno spominje u svo- 
jim pismima, Japan Hokusaia i Hiroshige, koji 
je jednim duhovnim trikom preobrazbe mogao 
postati pravim Japanom, zemljom blještavih boja 
i besjenčanog osvjetljenja u kojem su forme više 
ocrtane no modelirane. 


Van Gogh je vrlo malo poznavao Poussinovo 
djelo kada je 1885. o tom slikaru pisao da je 
»u njegovim slikama realnost istovremeno sim- 
bol.« Bez sumnje je ovdje ponovio rečenicu koju 
je kod Charlesa Blanca ili negdje drugdje pro- 
čitao. Ali misao da priroda možda egzistira sa- 
mo kao fenomen, fenomen kojim se po njegovu 
mišljenju neprestano bave »delusive realists« 
(realistični obmanjivači) kakvim ih je nazivao, bi- 
la je van Goghovu načinu mišljenja sasvim stra- 
na. Iz godine 1883. potječe primjedba o djelu 
jednog holandskoga kolege koje je »napola ro- 
mantičko i napola realistično, kombinacija sti- 
lova koju ne smatram lošom.« Ova rečenica od- 
govara i njegovim vlastitim pejzažima. Slijedio je 
naturalističku teoriju umjetnosti po kojoj valja 
odabrati karakteristične motive i tako ih prika- 
zati da njihova bitna svojstva prožmu čitavo dje- 
lo. Maslina i čempres tipični su za Provansu. 
Kvrgava, čvorasta razgranatost maslina i ritmič- 
ko ljuljanje čempresa je van Gogh uhvatio kis- 
tom ili olovkom. 


Bio je osim toga mišljenja kako je »slikar du- 


žan svom djelu dati neku ideju za osnov.« Sijač 
ili kosac imaju za njega biblijsko značenje, ovi 
za različite godišnja doba karakteristični radovi 
simboliziraju ljudski vijek. Slike van Gogha ne 
smijemo stoga tumačiti kao puke biblijske ilu- 
stracije. One objašnjavaju, naprotiv, osjećaj za 
stvari koje se kriju iza dnevnih doživljaja. God. 
1889. kritizirao je u jednom pismu religiozne slike 
svoga prijatelja Emila Bernarda: »Radio sam u 
maslinicima jer su mi njihovi kršćani u vrtu išli 
bez ikakva vidljiva razloga na živce.« Van Gogh 
je doduše spoznao biblijsko značenje maslinika, 
ali se nije njime dublje bavio. »Čempresi, masli- 
na — na boljima i utjecajnijima je da odgonetnu 
njihov simbolični jezik.« Iz njegova pejzaža je 
vidljivo kako nije shvatio poznatu i opće razum- 
ljivu definiciju umjetnosti, odnosno umjetnika 
kao »homo additus naturae« umjetnik kao za- 
pisničar i poetski eksponent prirode koju je svje- 
sno preuzeo iz teksta Charlesa Blanca u smislu 
da se priroda mora fotografski točno reproduci- 
rati. Njemu je bilo važno da potcrta bitno. Kada 
bi se moglo uhvatiti bitno nježnim ružičastim 
tonovima cvata, sjajnim žutilom ljetnog sunca, 
ritmičkim ljuljanjem drveća, trava ili ribarskih 
čamaca koji se vraćaju obali, kada bi se sve to 
moglo neposredno jednom novom neobičnom 
tehnikom, tada metafizičari ne bi imali nikakva 
posla. Pola godine nakon što je napustio Pariz, 
u kolovozu 1888, van Gogh je došao do spoz- 
naje da je »normalni studij impresionizma danas 
isto toliko važan kao ranije naukovanje u jed- 
nom pariškom atelieru.« Ali to isto tako znači 


da slikar ne smije skalu boja samo zato upo- 
trijebiti kako bi postigao »efekt i atmosferično 
stanje.« Za van Gogha je impresionizam — što 
se tiče upotrebe boja — bio oslobađajući doživ- 
ljaj, no on je to prerastao i opet se vratio svojoj 
ranijoj vjeri u duhovnost umjetnosti — »ista ja- 
buka, samo zrelija«. »Karakterizirati ne znači 
još jednom izazvati osjećaj, već pružiti čuvstvo 
namjernim intenziviranjem i naglašavanjem tog 
osjećaja.« 


| opet nas podsjeća na van Goghovu ljubav pre- 
ma engleskim slikarima kada čitamo: »Rijetko 
su slikali maslinu i čempres. Slike su trebale 
biti izložene u Engleskoj. Znam točno što ljudi 
ondje vole.« Te slike su inače drugačije od osta- 
lih, govorile su posebnim jezikom. | upravo svoje 
najočitije »simboličke« slike — razne verzije si- 
jača, kosaca i te zvjezdane noći — smatrao je van 
Gogh svojim najboljim radovima. Što se međutim 
podrazumijeva pod njegovim »simbolizmom«? 
Svakako nešto što se načelno ne razlikuje od 
»karakteriziranja«. Van Gogh očito polazi od 
dvije točke; s jedne strane od same prirode, a 
s druge strane od specifične svijesti kršćanina. 
Pri tome se ne ograničava samo na jedan od- 
ređen umjetnički postupak. Važniji mu je jezik 
slika od samog stila — »znam da će ponekom 
goditi da pronađe teme iz literature, zvjezdano 
nebo, vinovu lozu, izorana polja« (v. sl. 72) »ili 
vrt pjesnika« (v. sl. 56). Sven Loevgren pisao je 
U Svojoj duhovitoj interpretaciji van Goghova 
djela da se u slici »Zvjezdano nebo« odražava 


slikareva čežnja za smrću i njegovo bavljenje 
djelom Walta Whitmana. Ako je ovo tumačenje 
točno, onda se ovdje radi o jednom sasvim pri- 
vatnom, ne za svakog prepoznatljivom načinu na 
koji nam slika progovara. Van Gogh zacijelo nije 
polazio od toga da se njegovi promatrači slika 
tako dobro snalaze u bibliji, a da bi išli brojati 
jedanaest zvijezda i to spojiti s Josipovim snom 
(»...Vidi sunce i mjesec, jedanaest zvijezda, 
klanjali su se preda mnom. | kada je to pričao 
svom ocu i svojoj braći kudio ga je otac... 
Genesis 37; 9, 10), mada se po Loevgrenovim 
izlaganjima čini jasnim kako je van Gogh svjes- 
no odabrao ovu povezanost, možda stoga kako 
bi nagovijestio obiteljske poteškoće, koje su 
dobrim dijelom nastale zbog njegove umjetničke 
aktivnosti. Bez sumnje se u nekim van Goghovim 
slikama nalazi privatni simbolizam koji je zanim- 
ljivo spoznati tek ako daje objašnjenje o slika- 
revu životu. Ali ovaj osobni simbolizam ne čini 
slike umjetničkim djelima koja ona i jesu. Slike 
mogu posjedovati ijednu opće dostupnu kao i 
privatnu stranu. Simboličke se slike razlikuju od 
ostalih po tome što se iza predmeta slike krije 
misao koja se općenito može prepoznati. Jed- 
nom se možda van Gogh nadao tome da pro- 
matrač gledajući vinovu lozu, maslinu i žitna 
polja prepozna povezanost s biblijom i s para- 
bolama. Potpuno nezavisno od toga pridodao je 
ovoj opće pristupačnoj strani još jedan privatni 
simbolični sadržaj. 


Van Gogh je bio mišljenja da zdrava umjetnost 


mora biti bliska prirodi. »Romantičkog realista« 
koji je poznavao simbolične i »literarne« postup- 
ke umjetničkog stvaralaštva mamile su, medđu- 
tim, također i teorije njegovih prijatelja Gauguina 
i Emila Bernarda koji su zastupali mišljenje da 
umjetnik treba više crpiti iz sjećanja, te da svo- 
joj mašti treba dati više slobode. Pod njihovim 
utjecajem poduzeo je razne pokušaje da slika 
prema sjećanju. »Sjećanje na Etten« takav je 
pokušaj. Ali ubrzo je primijetio da ga ovaj po- 
stupak stavlja pred metodičke i stilističke po- 
teškoće koje trajno nije mogao podnositi. Pret- 
jerivanje koje je primjenjivao kao sredstvo za 
»karakterizaciju« glavnog predmeta izraslo je iz 
neposrednog dodira s prirodom. Van Gogh je 
imao utisak kako se udaljavanjem od prirode 
odmiče od svog stila »karakteriziranja«, pribli- 
žavajući se onom koji je nazivao »apstrakcijom«. 
Primjer za to je »Les Alyscamps« (sl. 65), slika 
koja je čitava mogla biti slikana u atelieru. Ov- 
dje nedostaje ono pretjerano ocrtavanje u ko- 
jem se očituju snažni dojmovi iz prirode. Za 
razliku od »Mlina u Arlesu« (sl. 66) gdje je ovaj 
osjećaj vrlo očit možemo reći da je na slici 
»Les Alyscamps« karakteristično izrazito pojed- 
nostavljenje, planirani sklad boja i dekorativna 
dvodimenzionalna perspektiva. Umjesto uobiča- 
jene instinktivne i spontane raspoređenosti mr- 
lja boja »Les Alyscamps« zrači jesenskom har- 
monijom. Zlato opala lišća određuje modrilo pa- 
nja, polja boja su točno ograničena, a konture 
su grublje, čime se postiže utisak dekorativnog 
reda, ne prirodnog nereda. Ova je simplifikacija 


doduše dopadljiva i vrlo efektna, ali povezanost 
S prirodom možemo više intimno naslutiti no oči- 
ma prepoznati. Van Gogh je kasnije u jednom 
pismu pisao Bernardu: »Kada je Gauguin bora- 
vio u Arlesu upustio sam se jedan do dva puta 
u apstrakciju..., tada mi se apstrakcija pričinila 
primamljivim putem. Ali to je začarana zemlja, 
dragi moj! | ubrzo se nađemo pred jednim zi- 
dom.« Nije mu ležalo žongliranje slikovnim ele- 
mentima bez neposrednog poticaja iz prirode. 
Njegov odabrani put bio je negdje drugdje, da- 
leko od »primamljivih puteva« i »začarane zem- 
lje« (to je Boughtonova slika), umjetnog i daleko 
od prijeteće impresionističke umjetnosti čistog 
osjećaja kakvom ju je on shvatio. Njegove su 
slike trebale sadržavati strastven osjećaj paće- 
ničkog, usko s prirodom povezanoga kršćanina 
(mada ne sljedbenika crkve). Njegovo kršćan- 
sko uvjerenje činilo je osnovu za njegov opće 
dostupni i možda »privatni« simbolički sadržaj. 


Slična problematika proizlazi iz portreta Vincen- 
ta van Gogha. U rujnu 1888. piše o mogućnosti 
da se u jednom portretu »nada izrazi zvijezdom, 
ljudska strast sjajnim zalaskom sunca« — (to 
nas opet podsjeća na Boughtonov »Pilgrim's 
Progress«). »To nikako nije realistično obma- 
njivanje, ali zar to nije nešto zaista postojeće?« 
U portretu Eugena Bocha (sl. 67) naročito je 
dobro uočljivo kako je pokušao stvoriti sliku 
koja prikazuje čovjeka i povrh toga simbolizira 
težnju čovječanstva za najvišim savršenstvom. 
Van Gogh se trudio da istovremeno specificira 


i uopćava; iz njegova umjetničkog razvoja pro- 
izlazi da je tek općenitijim studijama likova do- 
šao do slikanja portreta. Izražajne glave seljaka 
koje je crtao zimi 1884 -5, kao pripremne ra- 
dove za svoju sliku »Seljaci kod zdjele krumpi- 
ra« (sl. 4), ne predstavljaju određene osobe. One 
su samo pokušaj karakteriziranja određenog tipa 
ili određene grupe ljudi. Isto tako nisu studije 
portreta koje je načinio u Antwerpenu (npr. sl. 
21) pravi portreti, već studije tipa »atraktivna 
žena«. Doznao je od trgovaca umjetninama da su 
takve slike tražene. Van Gogh je samo postepeno 
došao do uvjerenja da su najbolje slike čovje- 
čanstva ujedno i najbolji prikazi individualiteta 
čovjeka, isto kao što se priroda u svojim pojedi- 
nostima mora istraživati, a ne izvještačiti ili »ap- 
strahirati«. Nešto o tome naslućuje se u jednoj 
primjedbi u pismu svom bratu Theu iz ljeta 1888, 
a ta primjedba pomalo podsjeća na Pigmaliona: 
»Zašto sam još uvijek tako sitan umjetnik da 
svaki puta žalim što kip ili slika ne živi?« U 
ovom kontekstu valja spomenuti kako je uvijek 
ponovno osjećaj grižnje savjesti da je umjetnost 
(I njegova umjetnost) bijeg — bijeg od stvar- 
nosti života. Nekoliko mjeseci ranije pisao je 
svome bratu: »Ah, sve više vjerujem kako su 
ljudi korijen svega; ostaje uvijek tugaljiv osjećaj 
da ne stojimo u stvarnom životu, naime da bi bilo 
bolje kad bismo stvarali samim mesom, a ne 
bojom ili sadrom, da bi bilo bolje fabricirati 
djecu umjesto fabricirati slike ili sklapati poslo- 
ve; ali ipak osjećamo da živimo, misleći kako 
imamo u onima prijatelje koji isto tako ne stoje u 


stvarnom životu.« Tvrde da je van Gogh doživio 
svoja dva najteža napadaja nakon što je primio 
vijest o Theovoj ženidbi i rođenju njegove djece. 


Svaki pojedini čovjek bio je sposoban utjeloviti 
čitavo čovječanstvo svojim metafizičkim čežnja- 
ma ili samo određeni tip kao npr. »La Mousme« 
(Sl. 1), provansalskog seljaka (sl. 47) ili Arležan- 
ku (sl. 69), koji time ipak ostaju pastir Patience 
Escalier ili vlasnica kavane Madame Ginoux. Za 
van Gogha je portret bio, međutim, u jednom 
drugom smislu sastavni dio njegova stvaralaštva. 
Ljeti 1880. pisao je u jednom pismu Emilu Ber- 
nardu o nizozemskoj školi sedamnaestog stolje- 
ća, a naročito o Rembrandtu i Fransu Halsu. Ovi 
slikari za njega utjelovljuju solidnost i blizinu 
stvarnosti, što je i Bernardu preporučio. O Halsu 
je pisao: »Slikao je portrete, dalje ništa, ništa. 
Slike _ vojnika, skupove oficira, slike gradskih 
otaca koji vijećaju o javnim pitanjima, slike sta- 
rih žena, ružičaste ili žute puti... Slikao je por- 
trete dobrih građana u krugu obitelji, muža, 
ženu, dijete. Slikao je pijanicu, staru prodava- 
čicu riba, lijepu cigansku bludnicu..., samo- 
svjesnoga kavalira i bonvivana, brkatog, u čiz- 
mama s mamuzama. Naslikao je sebe sa svojom 
ženom, mladog i zaljubljenog u vrtu na klupi, 

. slikao je skitnice, nasmijane dječake s ulice, 
muzikante, debelu kuharicu. Drugo i ne zna; 
ali to isto toliko vrijedi kao i Danteov Raj, kao 
Michelangelo, Raffael, pa čak i Grci... Poku- 
šavam ti objasniti ovu veliku jednostavnu stvar 


— slikarstvo čovječanstva, bolje, slikarstvo či- 
tave jedne republike — sredstvom portreta. To 
prije svega i iznad svega. Kada kasnije kod 
Rembrandta susrećemo pomalo magije, Krista 
i nage žene onda je to vrlo zanimljivo, ali ne i 
najbitnije.« 


Klasična je teorija umjetnosti oduvijek manje 
cijenila portrete i pejzaže nego prikazivanja po- 
vijesnih, religioznih i mitoloških tema. Tek kada 
su se u devetnaestom stoljeću povijesne slike 
povukle u pozadinu, slikanje pejzaža se oslobo- 
dilo svoga niskog položaja. Constable i Turner, 
Barbizon-škola i impresionisti su svojim pejza- 
žima pridonijeli napretku umjetnosti. Ali nitko 
osim van Gogha nije pokušao portretu dati ana- 
logan značaj. Tvrdio je da se u portretu odraža- 
va jedan čitav vijek, raznolikije i obilatije nego 
U pejzažu. Osim toga bio je mišljenja da se 
ovim iskrenim i razumljivim oblikom umjetnosti 
može pridobiti šira publika. Naročito ga je ve- 
selilo slikanje obitelji njegova prijatelja poštara 
Roulina. Nije to samo bila radost što se može 
koristiti prilikom da se približi čovjeku intere- 
som liječnika, već i u neku ruku čežnja da bude 
profesionalni umjetnik, te da slika čitav jedan 
narod. 


Van Goghova je prisnost s prirodom također 
značila da se svuda, čak i u njegovim pejzaži- 
ma, nalaze ljudski elementi (u gotovo svim slika- 


ma nazočan je čovjek u obliku jednoga ili dva 
sićušna lika). »Zaista nisam slikar pejzaža« — 
pisao je 1882. svom bratu Theu. »Kada slikam 
pejzaž uvijek je nešto od čovjeka u njima«. 
Slikanjem figura nije se moglo nazvati napuči- 
vanje krajolika malenim lutajućim ili od rada 
izmučenim likovima, ili kada je npr. nekoliko 
svojih posljednjih slika namjerno ostavljao ne- 
napučenima kako bi izrazio osamljenost (sl. 95), 
ili kada bi krajolikom izražavao osjećaje. Plan 
za sliku, u kojoj bi trebali biti sjedinjeni osje- 
ćaji beskućnika koje je slikao za boravka u Den 
Haagu (sl. 37) ili kopača krumpira, van Gogh 
nije nikada ostvario. Slika »Seljaci kod zdjele 
krumpira« ostala je njegova jedina velika kom- 
pozicija figura. 


Kako su ove slike trebale izgledati proizlazi iz 
pisma 1883. kada je naumio slikati seljake na 
krumpirištu. U tom pismu se očituje osnovna 
razlika između realizma i impresionizma: »Red 
kopača mora biti red crnih likova vidljivih samo 
u daljini, no ipak vrlo točno izrađenih, različiti 
tipovi u različitim položajima. Primjerice mlad 
jednostavan čovjek pored tipičnog starca iz 
Scheveningena u bijelo-smeđem pokrpanom odi- 
jelu sa starim šeširom na glavi..., niski zdepasti 
Zenski lik obavijen u jednostavnu crninu pored 
visoka kosca u bijelim hlačama i svijetloplavoj 
pregači i slamnatom šeširu, ... ćelav čovjek 
pored mlade žene.« 


Za ovu sliku koju nije nikad naslikao Van Gogh 
je već kupio i napeo golemo platno. Poput slike 
»Seljaci kod zdjele krumpira« ova bi slika bila 
točna i unaprijed planirana sinteza iskustava, 
a ne jednostavno »utisak« (mada bi vjerojatno 
shvatio da je šarolika skupina, kako ju je opi- 
sao u svom pismu, ipak pomalo nestvarna). 


Razlog što je van Gogh od vrste slika koja ga 
je najviše zaokupljala naslikao svega jednu za- 
Cijelo treba tražiti u pomanjkanju samopouzda- 
nja u slikanju figura. Crtanje ljudskog lika u ve- 
likom formatu — »jedino što me u slikarstvu iz 
dna duše privlači i preko čega mogu najviše 
osjetiti beskonačnost« — pisao je ljeti 1888. 
bratu Theu — zahtijeva sposobnost za koje je 
smatrao da ih ne posjeduje. »Ono što umijem: 
crtati u grubim crtama nekoga u toku jednog 
poziranja« — rekao je. Takav je brzi postupak 
na način japanskih drvoreza i grafike bio ide- 
alan, kada bi na brzinu želio ubaciti nekoliko 
čovječuljaka u pejzaž. Na taj način nije nailazio 
na poteškoće (što se tiče proporcija i izraza 
kretnji) ili ih je pak mogao i izbjeći. Za njegove 
je portrete ova metoda bila bez sumnje od ve- 
like prednosti. 


Van Goghove slike figura dokazuju, međutim, 
da je njegov nedostatak samopouzdanja bio 
bezrazložan. Studije seljaka pri radu koje je 
nacrtao ljeti 1885 (sl. 39 lijevo) su majstorske 
i uvjerljive, djelo umjetnika koji dostiže svoju 
prvu zrelost i koji je postigao cilj što ga je sebi 


postavio Millet — naime da prikaže likove velika 
formata pred pozadinom nekog krajolika. Van 
Goghu je međutim njegovo samopouzdanje odu- 
Zzeo, više nego što je to on i sam priznavao, 
prijatelj Rappard. Rappard je ukazao u jednom 
kritičkom osvrtu na kompozicijsku nesigurnost 
slike »Seljaci kod zdjele krumpira« te na ne- 
spretni prikaz likova. Moramo doduše priznati 
da ova slika nije neko majstorsko djelo, premda 
zauzima važno mjesto u van Goghovu opusu. 
Van Gogh se branio argumentom kako Rappard 
poznaje samo otisak što mu ga je on poslao, 
I koji ni u kom slučaju ne liči na original, a osim 
toga da je kod obrade ovakva materijala umjes- 
nija, iskrenija i realističnija izvjesna grubost ne- 
go akademska savršenost i korektnost. Ova ga 
je kritika međutim, tako duboko povrijedila, da 
je s Rappardom prekinuo petogodišnje prijatelj- 
stvo i korespondenciju. 


Nekoliko mjeseci kasnije otišao je u Antwerpen. 
Radio je na Umjetničkoj akademiji studije prema 
sadrenim modelima i bio sretan što može ponov- 
no učiti. Studijama je nastavio i u prvim mjese- 
cima boravka u Parizu u Cormonovu atelieru. 
Impresionizam mu je doduše neko vrijeme skre- 
nuo pažnju od njegovih problema, no čak je 
kasnije u Auversu molio svoga brata Thea da 
mu pošalje Barguesovu »Cours de dessin«, udž- 
benik slikanja aktova koji je poznavao još iz 
vremena svog naukovanja kod trgovca umjetni- 
nama Goupila i prema kojemu je ljeti 1880. za- 
počeo crtanjem u Borinageu. Čak i kopije Rem- 


brandta, Delacroixa i Milleta koje je krajem 1889. 
radio, pokazuju u kojoj se mjeri morao osjećati 
poniženim. 


Djelo van Gogha sigurno ne bi trebalo biti dru- 
gačije no što ono i jest, ali sa sigurnošću se 
može reći: da bi mogao ispuniti zadatke koje 
je sebi postavio, van Gogh je trebao raditi kao 
i Millet; odnos veličine čovjeka i krajolika trebao 
je biti poput kopije Milletovih »Kopača« (sl. 10). 
U svom vlastitom stvaralaštvu to mu međutim 
nije uspjelo. Nekoliko njegovih posljednjih crte- 
ža (sl. 79 gore) jedan su od posljednjih poku- 
šaja u tom pravcu, naime pokušaj nadmetanja 
s umjetničkim uzorom Milletom, o čemu je 1888. 
pisao u jednom pismu Rappardu: »Kada bi Mil- 
let sada bio ovdje, bi li promatrao oblake i travu 
I ovih dvadeset i sedam debla — a zaboravio 
ovog malog čovjeka ovdje koji sam sjedi na 
panju i doručkuje u svom radnom odijelu s lo- 
patom kraj sebe?... Millet je prvenstveno i više 
od svakog drugog slikar čovjeka. Istina, slikao 
je i pejzaže i to lijepe — no... .« 


Pejzaž, mrtva priroda, portret i figura su tradi- 
cionalna područja djelovanja slikara. Van Gogh 
je na svim tim područjima postigao zapažene us- 
pjehe, a da nije zapao u »literarno« i to u »lite- 
rarno« u negativnom smislu riječi, kako se to 
samo u slikarstvu može shvatiti. Polazio je, me- 
đutim, od toga da slika može isto toliko izraziti 
kao i književno djelo. Njegove slike dakako nisu 


pripovijetke poput »The Pilgrim's Progress«; no 
ono što je njega kao umjetnika inspiriralo, nje- 
gove potajne čežnje i njegovi moralni stavovi, 
uvjerenje o humanitarnim i humanističkim vri- 
jednostima koje treba izraziti umjetnošću, sve 
su to stvari koje su zajedničke i slikaru i umjet- 
niku. 


Prethodno se mora napomenuti da je van Gogh 
Dio književno nadaren, što je vidljivo iz njegove 
opsežne korespondencije. Kao primjer navodimo 
odlomak iz jednog pisma bratu Theu u kojem 
van Gogh opisuje lučki dio grada Antwerpe- 
na:«... Bijeli konj u blatu, u uglu u kojem stoje 
gomile stvari prekrivene nekim platnom — uz 
crno zadimljeni zid skladišta. Vrlo jednostavno, 
ali efekt crnog i bijelog. Ili gledamo kroz prozor 
vrlo elegantnog engleskog lokala na najstrašniju 
nečistoću i na brod s kojeg divovski nadzornici 
ili strani mornari istovaruju vrlo lijepu robu, npr. 
krzna i bivolje rogove, a na prozoru stoji, gleda- 
jući to ili nešto drugo, jedna vrlo bjeloputa i vrlo 
fina engleska djevojka. Interieur potpuno u tonu 
s likom, a kao svjetlost — srebrnasto nebo nad 
tom nečistoćom i bivoljim rogovima ponovno u 
nizu jakih kontrasta. Ili pak flamanski mornari 
pretjerano zdravih lica i širokih ramena snažno 
i tipično antwerpenski tu stoje i jedu školjke ili 
piju pivo u velikoj buci i živahnoj vrevi. — Kon- 
trast: šuljajući se prilazi malena figurica u cr- 
nome, rukama pritisnutim uz tijelo, nečujno duž 
sivog zida. Uokvireno ugljenasto crnom kosom 
— maleno ovalno lišce. Smeđe? Narančasto-žu- 


to? Ne znam. Letimično otvara oči i gleda ovamo 
kosim pogledom parom garavih očiju — kineska 
bludnica, tajanstveno tiho poput miša — sitna 
karaktera stjenice.« Pohlepno čitajući naturalis- 
te, primjerice braću Goncourt, Flauberta, Zolu, 
Daudeta, Maupassanta i Dickensa, van Gogh je 
ovdje iz žive optičke drame pune kontrasta s 
velikim utjecajem na slikara stvorio gotovo maj- 
storsko djelo u umjetnosti opisivanja. Trenutak 
spoznaje koji scenu odjednom čini nezaboravno 
živom ostavljen je međutim za kraj god. 1888. 
piše van Gogh svom prijatelju Bernardu: »Tako 
mnogo ljudi, posebno naši drugovi, uobražavaju 
sebi kako riječi ne znače ništa — naprotiv — 
isto. je tako interesantno i teško nešto dobro 
kazati kao i nešto dobro naslikati, zar ne?« A 
u jednom pismu sestri Willemini: »Djela fran- 
cuskih naturalista... su izvanredna, i za onoga 
koji ih ne poznaje jedva se može tvrditi kako 
pripada svom vremenu.« Van Goghov se način 
promatranja i analize podudara s naturalistima, 
ako se pod analizom ne smatra samo objašnje- 
nje i označavanje nekog iskustva što je naravno 
van Gogh smatrao dijelom svoga poziva, već 
i — nedogmatska, ali prisilna — moralna snaga 
koja se može naći kod Dickensa. Naturalistički 
su književnici pokazali da je moguće pisati kao 
što van Gogh slika, naime oslanjajući se na 
točnom promatranju prirode ili vanjskim mani- 
festacijama društva, a da se pri tome ne pre- 
vidi kako osim ovih manifestacija postoje i druga 
duhovna i natprirodna područja. Slijedeća reče- 
nica iz jednog članka Guy de Maupassanta osta- 


vila je poseban utisak na van Gogha: »Realist, 
ako je umjetnik, nastojat će da nam ne prikaže 
banalan, fotografski pogled na život, već će 
nastojati da nam prikaže savršeniju, upečatlji- 
viju i uvjerljiviju sliku od same realnosti.« 


| van Gogh se nije slagao s »fotografijama« pri- 
padnika smjera »delusive realists.« U jednom 
pismu svome bratu preinačio je međutim nave- 
deni citat i to na način koji je za njega karak- 
terističan.  Maupassantove riječi —»savršeno«, 
»upečatljivo« i »uvjerljivo« nadomjestio je rije- 
čima »lijepo«, »jednostavno« i »puno utjehe«. 
Pojam realnosti u naturalista kao i nizozemskih 
slikara sedamnaestog stoljeća bio je djelomično 
uzorom a i nekom vrsti potvrde, no nije se sla- 
gao s etičkim idealom naturalista. Vjernost pri- 
rodi zahtijeva, doduše, već određen moralni stav 
koji međutim van Goghu nije bio dovoljan. On 
je sam htio nešto učiniti — htio je svojim sli- 
kama utješiti uznemireno čovječanstvo. Kada se 
Emile Bernard 1889. sve više udaljavao od stvar- 
nosti, van Gogh ga je kritizirao riječima Constab- 
lea koji je prezirao djela »ljudi koji su izgubili 
realan odnos prema prirodi i koji vrludaju pro- 
stranstvima ideala.« Njegove su ideje (kao i one 
književnika koje je cijenio) morale biti izražene 
prirodom, a ne na račun prirode. 


Još je jedna paralela između književnosti i sli- 
karstva bila važna za van Gogha. Hals i Rem- 
brandt su naslikali čitavu holandsku državu. 


Balzac i Zola su dali potpun pregled Francuske 
devetnaestog stoljeća. »Što da se radi?« pitao 
je van Gogh svoga brata.« Da bi se to sve pri- 
kazalo (život u južnoj Francuskoj) bila bi po- 
trebna čitava škola slikara koja bi u jednoj zem- 
lji zajednički radila i koja bi se upotpunjavala 
poput starih Nizozemaca, portretista, genre-sli- 
kara, pejzažista, slikara životinja, slikara mrtve 
prirode.« U očima van Gogha predstavljaju sli- 
kari devetnaestog stoljeća isto kao i nizozemski 
slikari sedamnaestog stoljeća jednu kolektivnu, 
duhovnu i historijsku snagu. Još u svojim po- 
čecima, kad je sam bio izoliran i osamljen, sa- 
njao je o zajedničkim naporima modernih slika- 
ra, o zajednici umjetnika koja bi sebi postavila 
za Cilj stvaranje jedne nove umjetnosti. Nije vje- 
rovao u umjetnički »napredak« koji bi sam sebi 
bio svrhom, već je zastupao mišljenje (koje je 
dijelio s književnicima i kritičarima Baudelaireom, 
Zolom i Taineom) da je umjetnik uvijek dužan 
odabirati one teme koje odgovaraju njegovu vre- 
menu. Usporedivši Millaisov »Chill October« i 
jedno djelo Franka Holla s Rembrandtom i Ruys- 
daelom napisao je 1882. u pismu bratu Theu 
slijedeće: »Rembrandt i Ruysdael su veličanstve- 
ni, za nas u istoj mjeri kao i za njihove suvreme- 
nike, no u Modernima je nešto što nas više 
lično — intimno — dira.« A ljeti 1888. u jednom 
pismu Bernardu: »Sve više i više imam dojam 
da pojedinac sam ne može naslikati onakve slike 
kakve bi trebale biti naslikane, a da moderno 
slikarstvo postane onim što bi trebalo biti i da 
se uzdigne do onih istih čistih visina kao grčki 


kipovi, njemački muzičari, francuski romanopisci; 
tako će grupe vjerojatno stvarati te slike, grupe 
koje će se spojiti s namjerom da stvore zajed- 
ničku ideju. 


Jedan se dio van Goghove osobne tragedije sa- 
stoji u tome da se želje te vrsti nisu mogle is- 
puniti pobožnim nadama ili nastojanjima pojedi- 
dinca. Pokušaj da zajedno s Gauguinom ute- 
melji jednu takvu zajednicu umjetnika bio je od 
samog početka osuđen na propast, budući da 
Gauguin nije stvarao iz idealizma, već iz koristo- 
ljublja i zato jer su oba umjetnika bili nedrušt- 
veni umjetnici i individualisti. Njihove su borbe, 
njihova samoća i izoliranost, njihova poniznost 
i predanost (»slikanje je poput vjere«, rekao je 
jednom van Gogh) pridonijeli da ih danas ubra- 
jamo u najveće slikare njihova vremena, da, u 
najveće slikare modernizma, razdoblja koje je u 
međuvremenu kao intermezzo u povijesti umjet- 
nosti vjerojatno već i završeno, u slikare koji su 
se osobno osjećali tek utemeljiteljima toga smje- 
ra. God. 1888. pisao je van Gogh svom bratu: 
»Osjećamo kako je u stvarnosti: malo značimo 
i plaćamo visoku cijenu za to da budemo karika 
u lancu umjetnika, — plaćamo našim zdravljem, 
našom mladošću, našom slobodom koju ne smi- 
jemo uživati... U budućnosti će postojati jedna 
umjetnost koja će biti tako mlada, tako lijepa, 
da ćemo u njoj, mada joj sada žrtvovali vlastitu 
mladost, postići vedru spokojnost.« 


Nitko ne može proreći »umjetnost budućnosti.« 
Umjetnost koju je Vincent van Gogh opisao, bez 
sumnje je njegova vlastita predodžba o umjet- 
nosti. 


BIOGRAFSKI PODACI 


1853 Vincent Van Gogh je rođen 30. ožujka u 
Groot-Zundert u Holandiji kao sin pastora Theo- 
dorusa van Gogha. Tri njegova strica su trgovci 
umjetninama. 


1857. Prvi svibnja rođen je Vincentov brat Theo. 


1869 Krajem srpnja Vincent napušta malo mje- 
sto Zundert i počinje naukovanjem u trgovini 
umjetninama Goupil u Den Haagu. 


1873 U siječnju je premješten u briselsku, a u 
lipnju u londonsku podružnicu trgovine umjet- 
ninama Goupil u kojoj se trgovalo pretežno ko- 
pijama i reprodukcijama starih i modernih sli- 
kara. U Londonu se zaljubljuje u Ursulu Loyer, 
kćerku svoje gazdarice i razočaran saznaje kako 
je ona već tajno vjerena. 


1874—1876._ od listopada do prosinca Vincent 
radi u matičnoj kući tvrtke Goupil u Parizu. U 
prosincu se vraća u London ali je u svibnju opet 
premješten u Pariz. Prvog travnja 1876. otpuštaju 
ga zbog nesuglasica s poslodavcima. U među- 
vremenu se razvija u fanatičnog čitaoca. Iz nje- 
govih pisama proizlazi da se sve više bavi reli- 
gioznim pitanjima. U rujnu 1875. piše Theu: 
»Osjećaj, čak i istančan osjećaj za ljepotu pri- 
rode nije jednak religioznom osjećaju, mada 
vjerujem da su oba usko povezana... Gotovo 
svatko posjeduje osjećaj za prirodu... ali samo 
malo njih osjećaj: Bog je duh i oni koji u njega 
vjeruju moraju to činiti i u duhu i u stvarnosti.« 


1876 Sredinom travnja Vincent se vraća u En- 
glesku i u Ramsgateu prihvaća mjesto pomoćnog 
učitelja. U srpnju nastupa u Isleworthu kod Lon- 
dona novo mjesto pomoćnog učitelja i pomoć- 
nog pastora. U prosincu se vraća svojim rodite- 
ljima u Holandiju. Njegov je otac u međuvreme- 
nu premješten u Etten. 


1877. U siječnju nastupa Vincent namještenje 
u knjižari u Dordrechtu. Mnogo slika, te prevodi 
Bibliju na njemački, engleski i francuski. U svib- 
nju odlazi u Amsterdam. Ondje se u kući svog 
strica priprema za upis na Teološki fakultet Sve- 
učilišta. 

1878 U srpnju napušta studij jer ne prihvaća 
latinski i grčki kao nužni i sastavni dio studija. 
U kolovozu posjećuje novootvorenu školu evan- 
gelista u Laekenu kod Bruxellesa. Nakon tro- 
mjesečnog pokusnog roka mora je napustiti (jer 
se teško podređivao). U prosincu putuje u Bori- 
nage, područje nalazišta ugljena na jugu Belgije. 


1879 Vincent radi neko vrijeme kao laički pas- 
tor, daje satove iz Biblije i živi životom punim 
samopožrtvovanja. Krajem srpnja ga otpuštaju 
jer po mišljenju njegovih pretpostavljenih ne od- 
govara pozivu propovjednika, premda ga mnogi 
smatraju izrazito revnosnim. Nastavlja raditi na 
nekom drugom mjestu. Ponovno oživljava nje- 
govo zanimanje za slikarstvo: »Često slikam do 
kasno u noć kako bih fiksirao sjećanje i poten- 
cirao misli koje pri gledanju stvari nehotimično 
naviru.« 


1880 _U ljetu se Vincent konačno odlučuje da 
postane slikar. Kopira Milletova djela. U listo- 
padu napušta Borinage i odlazi u Bruxelles. 
Ondje susreće studenta umjetnosti Antona Rid- 
dera van Rapparda s kojim se narednih pet go- 
dina dopisuje. U Bruxellesu se odlučuje da po- 
stane crtač za časopise. Od tada pa sve do 
njegove smrti brat Theo ga izdržava. 


1881_ U travnju Vincent odlazi svojim roditelji- 
ma u Laeken. Ondje ljeti susreće svoju sestričnu 
Kee Vos-Stricker koja je mlada ostala udovica 
i sada živi kod svoje obitelji. | ovaj puta nje- 
gova ljubav nije uzvraćena. U ovoj situaciji na- 
staju napetosti između Vincenta i njegovih ro- 
ditelja. Svom bratu priznaje: »Otac i majka do- 
bra su srca, ali za naše osjećaje imaju vrlo 
malo razumijevanja.« Krajem 1881. odvraća se 
razočarano od crkve. U prosincu seli u Den 
Haag gdje ga podučava Anton Mauve, poznati 
član Haaške škole i priženjen bratić Vincentove 
majke. 


1882. U prosincu susreće Sienu (Clasina Hoor- 
nik), trudnu uličarku. U ožujku ona seli k njemu 
i u srpnju rodi svoje dijete. Vincent ozbiljno 
razmišlja o tome da li da se oženi, djelomično 
iz ljudskih pobuda, ali i zbog toga što bi na taj 
način stalno imao model na raspolaganju i što 
mu je potrebno žensko društvo. U mnogim se ra- 
dovima iz onoga doba odražava stajalište koje 
je Vincent Theu ovako obrazložio: »Ja sam sam 
radnik, dobro se osjećam u radničkoj sredini i 
sve ću više pokušavati da tamo živim i da se 
tamo ukorijenim.« 


1883 Najkasnije u ljetu se i njegova posljednja 
nada izjalovila da »obrati« Sienu. U rujnu je na- 
pušta i odlazi u Drentu, siromašan nedirnut kraj 
na sjeveru Nizozemske. U svojoj osamljenosti 
nekoliko puta pokušava nagovoriti Thea da i on 
postane slikar. U prosincu se vraća svojim ro- 
diteljima koji sada žive u Nuenenu. Namjerava 
ondje proboraviti samo kratko vrijeme. 


1884. Vincent cijelu godinu ostaje u Nuenenu. 
U siječnju započinje studijama tamošnjih tkala- 
ca. U kolovozu pokušava sebi oduzeti život Mar- 
got Begemann, djevojka iz susjedstva, budući 
da se njeni roditelji suprostavljaju udaji za Vin- 
centa. U jesen Vincent započinje studije »glava 
iz naroda« iz kojih je naredne godine nastala 
slika »Seljaci kod zdjele krumpira«. 


1885 27. ožujka neočekivano umire pastor 
Theodorus van Gogh. Ubrzo nakon toga Vin- 
cent piše Theu: »Nitko ne može shvatiti kako je 
slikanje vjera koja zahtijeva od čovjeka da ne 
vodi računa o javnome mnjenju«. Iz njegovih 
pisama proizlazi da se sve više bavi znanošću 
o bojama. U ljetu se njegovo prijateljstvo s 
Rappardom raskida zbog Rappardovih kritičkih 
izjava o slici »Seljaci kod zdjele krumpira«. U 
studenom odlazi u Antwerpen. 


1886_U Antwerpenu piše Theu: »Na zidove svo- 
ga ateliera objesio sam mnoštvo japanskih drvo- 
reza koji mi pričinjavaju veliku radost.« U si- 
ječnju posjećuje Akademiju umjetnosti. Njegovi 


kolege primjećuju kako voli brzo raditi. Pravi 
studije sadrenih modela antičkih skulptura. Ne 
vodi računa o tehnikama koje su se ondje kao 
glavni predmet učile, a posebice ne vodi ra- 
čuna o konturi. U ožujku putuje u Pariz i živi 
kod Thea. Nekoliko mjeseci radi u atelieru Cor- 
mon i upoznaje Toulouse-Lautreca i Emilea Ber- 
narda. 


1887. U Parizu susreće gotovo sve umjetnike 
francuske avangarde, među njima Pissaroa, Gau- 
guina, Seurata i Signata. Theo koji vodi podruž- 
nicu trgovaca umjetninama Boussota & Valadona 
(nasljednici Goupila) potpomažu protiv volje svo- 
jih pretpostavljenih, koliko god može, mlade 
umjetnike kojima se Vincent pridružuje. Vincent 
organizira dvije izložbe u Cafe Tambourin, jednu 
japanskih drvoreza, a drugu djela Anquetina, 
Bernarda, Lautreca i svoja vlastita. 


1888 Dvadeseti veljače Vincent napušta Pariz 
i nastanjuje se u Arlesu. Po njegovu mišljenju 
južna Francuska liči na Japan. Naredni mjeseci 
do njegova sloma u prosincu najkreativniji su 
u njegovoj karijeri. Korespondencija s Theom 
ponovno oživljuje. Osim toga započinje, doduše 
u većim vremenskim razmacima, pismena raz- 
mjena mišljenja između Vincenta i Emilea Ber- 
narda. Sa sve većim povjerenjem u svoj rad 
rađa se pomisao na »atelier juga«, na udruživa- 
nje nekolicine umjetnika, među njima Gauguin, 
Bernard, i možda Seurat. Dana 23. listopada 
stiže Gauguin u Arles da bi pravio društvo Vin- 


centu u »Žutoj kući« koju je on u svibnju unaj- 
mio. Gauguin pokušava nagovoriti Vincenta da 
slika po sjećanju. Dana 23. prosinca, nakon jed- 
ne svađe s Gauguinom, Vincent je odrezao svoje 
lijevo uho te ga nakon toga odnosi bludnici u 
javnu kuću koju je redovito s Gauguinom po- 
sjećivao. Prema Gauginovu pričanju, Vincent ga 
je prije toga pokušao napasti. Vincenta otpre- 
maju u bolnicu, gdje ga Theo na Božić posjećuje. 


1889 Sedmog siječnja otpuštaju Vincenta iz 
bolnice i on se vraća u »Žutu kuću«. Početkom 
veljače pomračuje mu se ponovno um i opet ga 
smještaju u bolnicu. Nikad mu nije bila postav- 
ljena točna diagnoza — on je sam govorio o 
halucinacijama, napadajima nesvjestice i depre- 
sijama. Nakon izlaska u ožujku ponovno ga pri- 
silno odvode u bolnicu, i to na molbu građana 
upućene gradskom vijeću Arlesa. U vremenu 
između napadaja nastavlja nepromijenjeno dalje 
radom. Osmog svibnja Vincent napušta Arles i 
odlazi svojevoljno u ludnicu Saint-Remy-de-Pro- 
vence. U srpnju i prosincu, 1889, siječnju i ve- 
ljači 1890. ima daljnje napadaje, no svaki put 
nakon što se donekle oporavi, slika dalje. Kra- 
jem godine njegove su misli usmjerene sve više 
prema sjeveru, prema počecima njegova umjet- 
nička puta i Milletu koji je već zarana bio nje- 
gov ideal. 


1890_U siječnju izlazi u »Mercure de France« 
prvi veliki članak Alberta Auriera o van Goghu. 
Aurier naziva tom prilikom van Gogha »simbo- 


listom«. Vincent odgovara Aurieru u jednom pis- 
mu da se nelagodno osjeća zbog tolike pohvale 
i da »vrlo mnogo« duguje Gauguinu. Theu piše: 
»Nadam se da vjeruješ kako sebi ne uobraža- 
vam da tako dobro slikam. Ali iz članka vidim 
kako bih zapravo trebao slikati... ta istina je 
meni tako draga, a također i nastojanje, biti 
istinit, ukratko, mislim da sam ipak radije laik, 
no muzičar u pogledu boja.« U veljači prodaje 
Vincent na jednoj izložbi briselskog udruženja 
umjetnika »Les XX« jednu sliku za 400 francsa. 
Kupac je sestra njegova prijatelja Bocha (sl. 67). 
Dana 17. svibnja putuje u Pariz i zadržava se 
kratko vrijeme kod Thea koji se u međuvremenu 
oženio i koji je 31. siječnja dobio sina po imenu 
Vincent. Tri dana kasnije van Gogh odlazi dalje 
U Auvers-sur-Qise gdje se liječnik dr Gachet 
(sl. 92), prijatelj Pissaroa, starao o njemu. Dana 
27. srpnja pokušava Vincent oduzeti život hicem 
iz pištolja. Dva dana kasnije podliježe ranama. 
Njegov brat Theo umire šest mjeseci nakon toga. 

BILJEŠKE UZ REPRODUKCIJE 


Podaci o pojedinim slikama obuhvaćaju: naslov 
slike; datum nastanka; tehniku i dimenzije (vi- 
sina/širina); kolekciju ili muzej; broj u katalogu 
de la Faille (J.-B. de la Faille: L'Oeuvre de Vin- 
cent van Gogh, Paris i Bruxelles, 1928). Citati 
potječu iz: Vincent van Gogh: Samtliche Briefe, 
Henschelverlag, Berlin 1965. 


1 La Mousme 

Srpanj 1888; ulje na platnu, 74X 60 cm; National 
Gallery of Art (Chester Dale Collection), Wash- 
ington D. C.; F 431 


»| evo, ako znaš što je to jedna »Mousme« (ti 
ćeš to sigurno znati, ako si pročitao Lotijev 
roman »Madame Chrysantheme«), upravo sam 
jednu naslikao. Cijelih tjedan dana bilo mi je za 
to potrebno... »Mousme€« mlada je Japanka — 
u ovom slučaju djevojka iz Provence — između 
12 1 14 godina... (514) 


2 Autoportret (s otvorenim kaputom) 
Svibanj 18907; ulje na platnu, 65X 54 cm; Lou- 
vre, Paris; F 627 


Nije isključeno da je van Gogh u ovoj slici, 
njegovu vjerojatno najuspjelijem portretu, želio 
prikazati simbolički kontrast između figure i po- 
zadine. Je li to stvarno bila njegova nakana nije 
nikada otvoreno rekao, već je samo u jednom 
pismu svom bratu Theu naznačio: »Danas ti 
šaljem svoj autoportret..., nadam se da vidiš 
kako je moj izraz lica postao mnogo mirniji, 
unatoč tome što je pogled nestalniji nego prije, 
kao što mi se čini... trudio sam se da budem 


jednostavan. Pokaži ga starom Pissarou ako ga 
sretneš«. (607) 


3 Terasa kavane noću (Place du Forum) 
Rujan 1888; ulje na platnu, 81X65,5 cm; Ste- 
delijik Museum, Vincent van Gogh — Fond, 
Amsterdam; F 82 


»Evo ti jedne slike noći naslikane bez crne boje, 
samo lijepom modrom i ljubičastom i zelenom 
bojom, i u ovom ugođaju postaje osvijetljen trg 
blijed, sumpornožut i limunastozelen. Neizmjer- 
no me raduje slikati noć na licu mjesta. Ranije 
se tako nešto crtalo i slikalo danju prema crtežu. 
Ali mene veseli neposredno slikati stvari«. (W 7). 
Priča se da je van Gogh, slikajući ovu sliku, 
obod svog šešira okitio svijećama kako bi mogao 
raspoznavati boje na paleti. 


4 Seljaci kod zdjele krumpira 

Travanj-svibanj 1885; ulje na platnu, 81,5X 114,5 
cm; Stedelijk Museum, Fond Vincenta van Gogha, 
Amsterdam; F 82 


U srpnju 1884. van Gogh se u jednom pismu tu- 
žio Theu: »Kada bih samo jednom mogao pro- 
naći odgovarajuće modele onoga tipa koji mi 
je pred očima (gruba glatka lica niska čela i 
debelih usnica, ne ono oštro, već punašno i po- 
put Milletovih)...« (372) | u siječnju 1885. je 
pisao: »Još ne znam što ću načiniti s tim gla- 
vama, ali želim da motiv proizađe iz samih ka- 
raktera.« (391) 

U slici koja je napokon nastala, glave stvarno 
odgovaraju tipu koji je van Gogh tražio, ali ga 
nije našao. Cilj studije sastojao se u vjernom 
prikazivanju prema prirodi. U ovoj je najambi- 
cioznijoj kompoziciji figura kojim je konkurirao 
Milletu i holandskom realistu Josefu Israelsu van 
Gogh je idealizirao likove. Za razliku od većine 
suvremenih avangardnih umjetnika, van Gogh se 
do kraja života pridržava tradicionalnog razliko- 
vanja između studije i slike, unatoč tome što ga 
često u njegovu kasnijem djelu više ne zamje- 
ćujemo. Van Gogh je napisao o ovoj slici: »Mo- 
glo bi se stvarno pokazati da je to prava slika 
seljaka. Znam da je to tako... Držim pogrešnim 
da se slici seljaka pridaje izvjesna konvencio- 
nalna uglađenost. Ako slika seljaka miriše po 
slanini, dimu i pari krumpira — dobro — to si- 


urno nije nezdravo.« (404 : 
g J (404) na 


5 Noćna kavana 

Rujan 1888; ulje na platnu, 70X 89 cm; Yale Uni- 
versity Art Gallery, New Haven, Connecticut; 
F 463 


Na slici je prikazana kavana koja se nalazila 
pored van Goghove kuće i u kojoj je obično 
večerao. »Na veliku radost gostioničara, listo- 
noše kojeg sam već slikao, noćnih ptica i mene 
samog, ostao sam budan tri noći i spavao da- 
nju... Slika je jedna od najsurovijih što sam ih 
ikada slikao. Koliko god bila drugačija, ipak je 
jednake vrijednosti kao slika »Seljaci kod zdjele 
krumpira.« (533) 

| naredne izjave slikara objašnjavaju što je želio 
izraziti ovom slikom: »Pokušao sam crvenim i 
zelenim izraziti strašne ljudske strasti.« (533) 
»u mojoj slici o noćnoj kavani pokušao sam iz- 
raziti kako je kavana mjesto gdje se čovjek 
može upropastiti, gdje može poludjeti i postati 
zločincem.« (534) 

To su osjećaji osamljena čovjeka koji je mnogo 
patio, ali to su i riječi umjetnika koji je slikar- 
stvu pripisivao najveće izražajne mogućnosti. 


na 


6 Kopačice 

Listopad 1883; ulje na platnu, 27,5X35 cm; 
Rijksmuseum Vincent van Gogh, Amsterdam; 
F 19 


Van Goghov prijatelj i kolega, slikar Anton Rid- 
der van Rappard neposredno je prije posjetio 
pokrajinu Drente na sjeveru Holandije, u kojoj 
je nastala ova slika. Van Gogh se nadao da »će 
ondje nastati neka vrst slikarske kolonije.« (316) 
Zimi međutim nije našao nijednog slikara. Ono 
što je našao bila je »neizmjerna zemlja..., ne- 
izmjerno nebo... U svom svojstvu jedne točkice 
koja pomno motri druge točkice — bez obzira 
na neizmjernost — nalazimo da je svaka točkica 
jedan Millet.« (340) 


Premda samo sićušna skica, ova mala slika je 
karakteristična sinteza romantičnih i realističnih 
elemenata »kombinacija koju ne smatram lo- 
Šom.« 298 


7 Jesenski krajolik s četiri stabla 
Studeni 1885; ulje na platnu, 64xX89 cm; Rijks- 
museum Kroller-Muller, Otterlo; F 44 


U Holandiji su zapisi o radnom postupku kolo- 
rista Delacroixa potakli van Gogha na eksperi- 
mentiranje bojama. U knjigama je primjerice pi- 
salo kako Delacroix smatra suvišnim da se lokal- 
ne boje reproduciraju vjerno po prirodi. Van 
Gogh je napisao svom bratu: »Uzmimo, nacrtam 
jesenjski krajolik, drveće sa žutom krošnjom. 
Dobro — ako to shvatim poput simfonije u žu- 
tom — što znači onda ako je moja žuta temelj- 
na boja ista kao i boja krošnje? Ništa to ne 
znači. Mnogo, sve, zavisi od mog osjećaja za 
beskonačnu raznolikost tonova u jednoj te istoj 
porodici boja... Zar ne bi bilo bolje da slikar 
polazi od boja sa svoje palete nego od boja iz 
prirode?« (429) To je bio princip njegove umjet- 
nosti boje koja nije vjerna slika prirode, već 
njen izraz. 


8 Četiri ptičja gnijezda 
Rujan 1885; ulje na platnu, 38,5 X 46,5 cm; Rijks- 
museum Vincent van Gogh, Amsterdam; F 111 


M. E. Tralbaut, van Goghov biograf, opisao je 
kako je slikar davao djeci nekoliko centa kad 
bi mu donijeli nešto nova za njegovu zbirku 
gnijezda. Njegova, »ptičja gnijezda« pretežno 
su studije, »... poput gimnastike, naime ja sam 
se s tonovima verao gore-dolje.« (428) No svaki 
protumačiti na neki način. Van Gogh je svoja 
»ptičja gnijezda« usporedio sa seljačkim koli- 
bama, budući da i jedno i drugo predstavlja 
»dOom«. 


9 _ Radnice nose vreće u rudniku 
Travanj 1881; olovka, pero i kist, 43X60 cm; 
Rijksmuseum Kroller-Muller, Otterlo; F 832 


Van Gogh je ovoj slici dao naslov koji podsjeća 
na Bibliju: The Bearers of the Burden (Oni koji 
nose breme). Izuzevši crteže njegova mladenač- 
kog doba, ova je slika jedna od njegovih prvih 
slika po sjećanju koje poznajemo. Premda je 
nastala u Bruxellesu ona se temelji na skicama 
koje je van Gogh godinu dana ranije naslikao 
u Borinageu. Kopirajući i crtajući modele na- 
dao se da će se usavršiti u slikanju figura s 
ciljem da jednog dana proda svoje crteže časo- 
pisima. 


10 Kopači (prema Milletu) 

Listopad/studeni 1880; olovka (osjenčano) i ug- 
ljen, 37X62 cm; Rijksmuseum  Kroller-Muller, 
Otterlo; F 829 


Van Gogh je cijenio mnoge slikare, ali Milleta 
je ipak najstrastvenije i najustrajnije obožavao 
i kao »slikara seljaka« smatrao svojim uzorom. 
Između kopija koje je devet godina kasnije na- 
činio u Saint-Remyju prema Milletovim slikama, 
nalazi se i verzija te slike u ulju. 


11 (lijevo) Čovjek uz vatru 

Studeni 1881; ugljen, istaknuto bijelim i crvenim 
56xX 45 cm; Rijksmuseum Kroller-Muller, Otterlo; 
F 868 


Ovakvim se crtežima van Gogh pokušavao raz- 
viti kao naturalistički crtač, a da se pri tome ne 
udalji od Milletova djela. 


11 _ (desno) Sien i kćerka 

1883; uljen i olovka, istaknuto bijelim; 53,5 X 35 
cm; Rijksmuseum Vincent van Gogh, Amsterdam; 
E 1067 


U vrijeme dok je živio zajedno sa Sienom Hornik 
i njenim djetetom, rođenim u srpnju 1882, van 
Gogh je često obrađivao temu majčinske ljubavi. 
Crtež zrači ljubavlju, no nije sentimentalan. 


12. Na pragu vječnosti (At Eternity's Gate) 
Studeni 1882; litografija, 55,5X 37 cm; F 1662 


Ideja za ovu sliku potječe iz jeseni 1881 (usp. sl. 
11 lijevo). Litografija, jedna od devet, koju je 
van Gogh izradio premda mu se ta tehnika či- 
nila zanimljivom mogućnošću kako bi umjetnost 
bila jeftinija i dostupna narodu) prema crtežu 
Koji je također nosio engleski naziv, naime »Worn 
out«. Ovdje se ponovno očituje van Goghova že- 
lja da crta za engleske časopise, i njegovo div- 
ljenje umjetnicima koji već rade na tom polju. 
Kasnije je u Saint-Remyju još jednom naslikao 
ovaj isti predmet, i to u ulju. Slika izražava ono 
što je van Gogh nazvao »staromodnim osjeća- 
jem« (253). Za van Goghovo nastojanje na tom 
polju karakteristično je da iz promatranja života 
Izvodi određenu misao, a da se pri tome ne 
udaljuje od naturalističkog prikazivanja. 


13 Sorrow 
Studeni 1882; litografija, 38,5 X 29 cm; Primjerak 
Stedelijk Museum, Amsterdam; F 1655 


Litografija je nastala prema dvama crtežima iz 
travnja 1881. Izražajne ravne konture rezultat 
su svjesnog procesa simplificiranja. Van Gogh 
je radio »ne po modelu, ali opet točno po mo- 
delu... Naime, ispod papira sam imao dva arka 
kao podlogu... Kada sam skinuo crtež s daske, 
on se vrlo čisto otisnuo na ta dva arka podloge 
i onda sam to neposredno po prvoj studiji na- 
crtao.« (186) | osim toga su njegove vježbe ko- 
piranja uočljive (još u svibnju 1890, nešto prije 
smrti, zamolio je Thea da mu pošalje udžbenik 
Charlesa Barguesa »Exercices au Fusain«). Mo- 
delom mu je bila Sien Hornik, prostitutka s ko- 
jom je živio u Den Haagu. Na jednom crtežu, 
po kojem. je nastao »Sorrow«, stoji Micheletov 
citat: »Kako je to moguće da na ovom svijetu 
postoji žena koja je sama i napuštena?« 


14. Skutreni dječak sa srpom 
Srpanj 1881; crna kreda i vodene boje, 44x34 
cm; Rijksmuseum Kroller-Muller, Otterlo; F 851 


Slika vjerojatno prikazuje Pieta Kauffmanna, se- 
damnaestogodišnjeg vrtlara van Goghova oca 
koji je Vincentu u Ettenu često služio kao mo- 
del. Slika je nesumnjivo nastala u prostoriji, tek 
kasnije je van Gogh dodao krajolik. 


15 Studija drveća 

Travanj 1882; crna i bijela kreda, tuš, olovka i 
vodene boje, 49X 68,5 cm; Rijksmuseum Krgdller- 
-Muller, Otterlo; F 933 desno 


Van Goghova tumačenja ove slike daju nam do- 
datna objašnjenja o krajoliku kao sredstvu izra- 
žavanja osjećaja: »Pokušao sam u krajolik uni- 
jeti isti osjećaj kao i u figuru (Sorrow, vidi sl. 
13): kako smo u jednakoj mjeri grčevito i strast- 
veno ukorijenjeni u zemlju, a opet olujama na 
pola iz nje istrgnuti. Htio sam izraziti nešto od 
životne borbe, kako u ovom bijelom vitkom liku 
žene tako i u ovom crnom, kvrgavom i čvoras- 
tom korijenju.« | pridodaje primjedbu koja točno 
odražava cilj njegova umjetničkog nastojanja: 
»Ili bolje: zbog toga što sam nastojao biti vje- 
ran prirodi koja mi je bila pred očima, a da pri 
tome ne filozofiram, nešto je od te velike borbe 
gotovo nehotice u oba slučaja nazočno«. (195) 


16 —Sušionica ribe u Scheveningenu 

Svibanj 1882; olovka, pero i kist, istaknuto bije- 
lim, 28X44. cm; Rijksmuseum  Kroller-Muller, 
Otterlo; F 938 


Slika spada u seriju od šest crteža koje je van 
Gogh crtao po nalogu svoga strica (v. bilješku 
Uz sl. 33). Svome prijatelju Rappardu je pisao 
kako bi sigurno i on u ovim sušionicama ribe 
pronašao mnogo materijala.« ... Najvjerojatnije 
liče na slike Ruysdaela. (R 8) 


17. Tkalci 
Srpanj 1884; ulje na platnu, 61xX93 cm; Rijks- 
museum Kroller-Muller, Otterlo; F 37 


»Često se mnogo radije družim s ljudima koji 
niti ne poznaju svijet, npr. sa seljacima, tkalci- 
ma itd., nego s ljudima civiliziranijih krugova.« 
(250) U Nuenenu su van Gogha na neki način 
privlačili ovi siromašni zanatlije, kao ranije bel- 
gijski rudari. No zanimali su ga također i kao 
umjetnika. Slike i crteži tih ljudi objašnjavaju 
na koji je način pokušavao dati zorni izvještaj o 
ovoj sredini. Kontrastom između svijetlog i tam- 
nog, u uskim kolibama, slike zrače velikom iz- 
ražajnom snagom. 


18 Mrtva priroda s krumpirom 
Rujan 1885; ulje na platnu, 66X78,5 cm; Rijks- 
museum Vincent van Gogh, Amsterdam; F 107 


Iza ove naizgled nevažne teme krije se uska 
povezanost van Goghovih osjećaja prema selja- 
cima koji su uzgajali svoj skroman proizvod, 
Kako bi se imali čime prehraniti. Van Gogh je 
ovdje pokušao izraziti slikarskim sredstvima čvrs- 
toću i stvarnost prikazanih predmeta. Boje, za- 
gasiti tonovi okera i modroga intenziviraju uti- 
sak promatrača tako da mu se čini kako se 
stvarno pred njim nalaze predmeti. 


19 Vrt župnog dvora u Nuenenu zimi 
Ciječanj 1885; ulje na platnu, 53,5 X 78 cm; Fond 
Armand Hammer, SAD; F 67 


Ovu je izražajnu panoramu van Gogh slikao s 
prozora na prvome katu župnog dvora u Nuene- 
nu. Pažljivo izrađena perspektiva sa starim crk- 
venim tornjem kao očištem pokazuje kako se 
trudio da svlada tehničke teškoće svoje umjet- 
nosti. U jednom pismu piše Rappardu: »Misliš 
li da ne obraćam pažnju na tehniku...? Sva- 
kako to činim, ali samo utoliko, u koliko želim 
reći ono što imam reći..., ali nije me nimalo 
briga.je li moj jezik takav, kakvim ga želi jedan 
govornik.« (R 43) 


20 Seljanka sa zelenkastom kapom 
Proljeće 1885; ulje na platnu, 38 X 28,5 cm; Rijks- 
museum Kroller-Muller, Otterlo; F 74 


Od listopada 1884. pa do ljeta 1885. van Gogh 
je slikao otprilike 40 »glava iz naroda«. Dijelom 
ih je samo zato slikao kako bi »sakupio iskus- 
tva«. Već je u listopadu izvijestio Thea kako »na 
primjer u jednom prijepodnevu mogu naslikati 
jednu glavu po modelu« i kako »više karaktera 
ulazi u moj način slikanja.« (384) Glave međutim 
tvore važan dio njegovih pripremnih radova za 
sliku »Seljaci kod zdjele krumpira« (sl. 4). »Naj- 
bolje se osjećam kad slikam figure.« (391) 


21 Studija profila jedne žene 
Prosinac 1885; ulje na platnu, 60,5X 50 cm; pri- 
vatno vlasništvo, SAD; F 207 


Od trgovca umjetninama u Antwerpenu van Gogh 
je saznao da portreti žena idu u red najtraženijih 
umjetničkih objekata. To je saznao upravo kada 
je hitno trebao novaca. Nije međutim ništa pro- 
dao. Model mu je opet bila neka prostitutka. 
Svom je bratu pričao da je ovom slikom želio 
izraziti nešto »sladostrasno i ujedno stravično 
izmučeno«. (442) 


22 Snopovi 
Kolovoz 1885; ulje na platnu, 40X 30 cm; Rijks- 
museum Kroller-Muller, Otterlo; F 193 


U ovoj se šarolikoj ali ujedno i senzibilnoj ma- 
loj studiji pridaje jednoj svakodnevnoj stvari ne- 
što monumentalnoga. Nešto više van Gogh nije 
mogao ostvariti sve dotle dok se isključivo ori- 
jentirao na školu suvremenih holandskih pejza- 
žista. Slika svjedoči o prvoj zrelosti slikara, a 
ona ga, međutim, nije mogla trajno zadovoljiti. 


23 Le Moulin de la Galette 
Ljeto 1886; ulje na platnu, 46X38 cm; Glasgow 
Art Gallery; F 274 


Prve pariške slike van Gogha su se impresionis- 
tima činile nekako nezgrapnim, budući da su 
njihove tehnike bile složenije i ponešto shema- 
tičnije. To je formulirao A. S. Hartrick, poznava- 
lac van Goghova pariškog doba — »on se ne 
plaši kista«. Valja još upozoriti na senzibilno 
promatranje slikara. Uslijed osjećaja što zrače 
iz ove slike, ona pripada u rod najboljih pejzaža 
haške škole. U nešto kasnijim djelima u kojima 
je očitiji utjecaj francuskih kolega, ne nalazimo 
taj osjećaj više tako često. 


24 _ Mrtva priroda s Cinerarijama 
Jesen 1886; ulje na platnu, 54,5X 45,5 cm; Boy- 
mans van Beuningen-Museum, Rotterdam; F 282 


Ova slika na grandiozan način spaja načela bo- 
ja i osjenčavanja, pa se može smatrati prethod- 
nicom kolorističkih slika kojima se van Gogh 
kasnije sasvim priklonio. Za vrijeme njegova bo- 
ravka u Parizu naslikao je otprilike 50 Slika S 
cvijećem, kako bi se u prvom redu usavršavao 
u slaganju boja. U tom ga je pogledu osobito 
impresionirao slikar Adolphe Monticelli, o ko- 
jem je kasnije pisao: »Monticelli je ponekad stru- 
čak cvijeća smatrao izlikom da na jednoj jedi- 
noj slici prikaže obilje svojih najbogatijih i naj- 
skladnijih tonova.« (471) 


25 Cvijeće u bakrenoj vazi 
Ljeto 1887; ulje na platnu, 73,5X 60,5 cm; Louv- 
re, Paris; F 213 


Van Gogh se nije u Parizu zanimao samo za ra- 
dove impresionista. Divio se također i Seuratovu 
neoimpresionizmu i ljeti je jedno vrijeme radio 
zajedno s njegovim učenikom Paulom Signacom. 
Tehnika neoimpresionista sastojala se u tome da 
se nanose — jedne od drugih odijeljene — toč- 
kice komplementarnih boja (kojima se van Gogh 
već dulje vrijeme bavio). U jednom je pismu 
van Gogh pisao da traži »tonove koji se lome 
i neutralne tonove, tamo gdje je zajedno modro 
i narančasto, crveno i zeleno ili žuto i ljubičasto, 
kako bi uskladio brutalne ekstreme.« (4593) 


26 Koliba u veče 
Svibanj 1885; ulje na platnu, 64X78 cm; Rijks- 
museum Vincent van Gogh, Amsterdam; F 83 


Ovo je jedna od najljepših slika iz serije o se- 
ljačkim kućama koje je van Gogh naslikao za 
vrijeme svog posljednjeg ljeta u Holandiji. U ono 
je doba sve više želio da osjećaje izrazi bojom. 
Premda ovdje dominiraju uobičajene boje, one 
su ipak zamišljene na jedan nov način. Tako van 
Gogh primjerice uspoređuje sumrak s »meka- 
nim sapunom i bakrenom bojom izlizanog nov- 
Ččića od 10 centima«. Njegov romantički realizam 
i njegova čovjekoljubiva narav očituje se i u 
slijedećoj izjavi: »Predmet je tako ljubak, dvije 
na pola porušene kolibe ispod jednog te istog 
krova podsjećaju me na jedan par istrošenih 
ljudi koji su postali jednim bićem i koji se osla- 
njaju jedan na drugoga«. (410) 


27. Le Moulin de |a Galette 
Proljeće 1886; ulje na platnu, 37X 46 cm; Rijks- 
museum Kroller-Muller, Otterlo; F 227 


U Parizu je na kratko vrijeme zanijemio dijalog 
između »realizma« i »romantizma« u van Gognh- 
ovim slikama, jer je tada našao zajednički jezik 
S novom okolinom i umjetnošću i umjetnicima 
avangarde. Misao da je umjetnost u biti repro- 
dukcija gradskog i predgradskog života nije mu 
bila nova, jer je on već u Den Haagu načinio 
crteže samo u tu svrhu (v. sl. 33). 

Ova je slika još predimpresionistička, nastala u 
kratko vrijeme pod vedrim nebom po načelu ko- 
je je van Gogh primjenjivao već u Holandiji. Od 
impresionista je naučio naročito sve ono, što 
je u vezi s tehnikom boja. 


28 Boulevard de Clichy 

Veljača-ožujak 1887; ulje na platnu, 46,5 X 55 cm; 
Rijksmuseum Vincent van Gogh, Amsterdam; 
F 292 


Ovaj predivni, nježan i tankoćutan pogled na 
jednu parišku ulicu u svojoj se tehnici može 
usporediti s djelom prijatelja Toulouse-Lautreca. 
Druge su slike iz pariškog doba možda svojom 
vanjštinom sličnije djelima impresionista, ali ni 
u jednom drugom van Goghovu djelu nije sa- 
vršenije i bolje ostvarena namjera impresionista 
da uhvate svjetlosne efekte, atmosferu i prolaz- 
nost. 


29 Restaurant de la Sirene u Asničresu 
Rano ljeto 1887; ulje na platnu, 57X68 cm; 
Musee du Luxembourg, Paris; F 313 


Slobodan i spontani potez kistom možda izaziva 
utisak da je slikar sjeo pred svoj stalak u na- 
mjeri da fiksira svoje misli gledajući predmet i 
da se pri tome oslanja samo na svoj nepristrani 
i prirodni osjećaj. Van Gogh je, međutim, već u 
Holandiji promatrao prikazivanje vjerno po pri- 
rodi sa sve većom skepsom. Počeo je odvajati 
poteze kistom jedan od drugoga kako bi mo- 
gao bolje iskoristiti komplementarne boje — cr- 
venu i žutu, žutu i ljubičastu, narančastu i mod- 
ru. Time je viđeno uzdigao i naglasio, te posti- 
gao veći intenzitet. Također nije slučaju prepu- 
štena perspektivna kompozicija slike, čije očište 
leži izvan same slike. Od 1882. van Gogh je s 
vremena na vrijeme upotrebljavao perspektivni 
okvir kao pomoćno sredstvo, kako bi u svojim 
slikama bolje raspodijelio prostor i sustavno 
smanjivao predmete. Ovakve poluzanatske me- 
tode nisu za van Gogha predstavljale znak jed- 
nostavne točnosti; one su štoviše bile osnovom 
za njegovo već upravo fantastično prikazivanje 
prirode. 

30 Ribolov u proljeće 
Ljeto 1887; ulje na platnu, 49X 58 cm; Art Insti- 
tute, Chicago; F 354 


Stalno ponavljanje žarko žutog sunčeva svjetla, 
u kojem predmeti bacaju modre i ljubičaste sje- 
ne, i često spajanje crvene i zelene boje daje 
van Goghovim slikama ponekad dogmatski pri- 
vid, a da pri tome one ne gube na svježini. Slika 
»Ribolov u proljeće« sinteza je neoimpresionis- 
tičkih ideja i impresionističke spontanosti i osje- 
ćajnosti. Slika se bez daljnjega može mjeriti sa 
slikama Pissaroa ili Moneta. Van Gogh se već 
nalazi na putu prema svojim jedinstvenim remek- 
-djelima posljednjih stvaralačkih godina, u koji- 
ma je pronašao vlastiti stil. 


31 Žitno polje sa ševom 
Ljeto 1887; ulje na platnu, 54xX65 cm; Rijks- 
museum Vincent van Gogh, Amsterdam; F 310 


Od najjednostavnijeg predmeta van Gogh je ov- 
dje stvorio djelo izuzetno izražajne snage i pre- 
nio promatraču lipanjski ugođaj na selu. 


32. Mrtva priroda s voćem 
Jesen 1887; ulje na platnu, 49X65_ cm; Rijks- 
museum Vincent van Gogh, Amsterdam; F 383 


Neke mrtve prirode iz druge polovice god. 1887. 
svjedoče o savršenstvu uporabe slikarskih sred- 
stava koje inače više ne nalazimo u van Goghovu 
djelu: bogate i smjele kombinacije boja, spajanje 
crteža i boje. Ova kompozicija boja tvori novu 
dinamiku slike koja prekida statičnim koncep- 
tom kompozicije boja u tradicionalnim mrtvim 
prirodama. Osim toga je van Gogh pokušao da 
U ovoj slici također i na okviru slike nastavi 
sklad žuto-zelenog. 


33 Ulica u jevrejskoj četvrti Den Haaga 
Veljača-ožujak 1882; pero i olovka, 25xX32 cm; 
Rijksmuseum Kroller-Muller, Otterlo; F 918 


Trgovcu umjetninama Corneliusu van. Goghu, 
Vincentovu stricu toliko se svidio ovaj crtež da 
je naručio seriju od dvanaest motiva grada Den 
Haaga. Mada su oba muškarca bila različita ka- 
raktera, ova je mogućnost — dokazati svoje 
sposobnosti i konačno osigurati vlastitu egzis- 
tenciju — značila Vincentu vrlo mnogo, koji je 
u to doba još uvijek radije slikao po modelima. 
Svome je bratu priznao: »Theo, ja zaista nisam 
slikar pejzaža; ali ako ću ikada slikati pejzaže 
tada će u njima uvijek biti nešto figurativnoga.« 


34 Polja krumpira iza duna 
Srpanj 1883; kist i tuš; bijelo istaknuto, 27,5X 42 
cm; Rijksmuseum Kroller-Muller, Otterlo; F 1037 


Od vremena do vremena se van Gogh bavio 
mišlju kako bi bilo potrebno sakupiti rezultate 
svojih studija u jedno veće djelo. Tako je po- 
mišljao na sliku koja bi nosila naziv »Kopači 
krumpira«. Nikada nije ostvario tu namjeru. Ova 
znalačka skica krajolika, po svoj je prilici tre- 
bala činiti okvir ljudskim likovima za koje je 
izrađivao studije na drugim listovima. 


35 Cesta 

Proljeće 1882; pero i crna kreda, bijelo istaknuto, 
26X36 cm; Rijksmuseum Vincent van Gogh, 
Amsterdam; F 1089 


Ovaj crtež je po svojoj tehnici vrlo sličan pa- 
noramama grada koje je van Gogh 1882. radio 
po narudžbi svoga strica Corneliusa van Gogha 
(v. sl. 16 i 33). Olujni oblaci i vrlo naglašena 
perspektiva daju slici zapravo više dramatič- 
nosti koja bi bila u vezi s panoramama neumjes- 
na. Otkrilo se da se ovdje radi o krajoliku oko 
Loosduinena, malog mjesta na prilazu Den Ha- 
agu, krajoliku koji se van Goghu svidio jer je 
zabačeniji i prirodniji od Scheveningena. Van 
Gogh je međutim onamo došao prvi puta tek 
1883. (v. pismo 306) 


36. Put s hrastovima 
Ožujak 1884; pero i olovka, 40x 53 cm; Stedelijk 
Museum Amsterdam; F 1129 


Predivan primjer _ »romantičnog realista« van 
Gogha, koji je najjednostivnije predmete djelo- 
vanjem svjetla činio nestvarnim. M. E. Tralbaut 
je ustanovio da slika prikazuje put koji vodi 
izravno uz vrt župnog dvora u Nuenenu. Na slici 
7/ nalaze se ista stabla. 


37 (lijevo) Beskućnik s cilindrom 

Listopad 1882; olovka i crna kreda, 60X 35,5 cm; 
Rijksmuseum Vincent van Gogh, Amsterdam; 
F 985 


Crteži poput ovog ovdje, uvjerljivi kao Dicken- 
sovi opisi, s istom tendencijom pretjerivanja, po- 
kazuju kako bi van Gogh bez daljnjega mogao 
opstati uz Fildesa, Holdesa, Herkomera i uz mno- 
ge druge engleske ilustratore časopisa kojima se 
toliko divio. To mu je i ostala neostvarena želja. 


37 (desno) Beskućnik sa štapom 
Listopad 1882; olovka, 50x 30,5 cm; Rijksmuse- 
um Vincent van Gogh, Amsterdam; F 962 


»Ubogima« su nazivali građani Den Haaga sta- 
novnike svojih ubožnica, i muške i ženske, čije 
je brojne studije van Gogh nacrtao u jesen 1882. 
Ovaj starac ovdje je sa svojom »ljupkom ćela- 
vom glavom, velikim gluhim ušima i bijelim za- 
liscima« bio sigurno čest gost van Goghova ate- 
liera, jer ga vidimo na mnogim crtežima. 


38 (lijevo) Mladi seljak 
Ožujak 1885; olovka, 35X 21,5 cm; Rijksmuseum 
Vincent van Gogh, Amsterdam; F 1146 


Ova je slika iz niza naslikanih i nacrtanih »Glava 
iz naroda« koje je van Gogh izradio kao studije 
za sliku »Seljaci kod zdjele krumpira« (v. bilješ- 
ke uz sl. 20). Usporedivši ovu glavu s figurom 
lijevo konačne slike (sl. 4) može se uočiti nešto 
od cilja za kojim je van Gogh težio u slici »Se- 
ljaci kod zdjele krumpira«: polazeći od modela 
slikati likove koji utjelovljuju određene tipove. 


38 (desno) Portret oca 
Srpanj 1881; olovka i tuš; bijelo (ulje) istaknuto, 
33X25 cm; A. R. W. Nieuwenhuizen Segaar- 
-Aarse, Den Haag; F 876 


Pretpostavlja se da je ovaj portret umjetnikova 
oca jedina slika koja je rađena po fotografiji. 
Između oca i sina postojao je često napet odnos. 


39 (lijevo) Seljanka koja kopa 

Lipanj-srpanj 1885; crna kreda, 55,5X 40,5 cm; 
Rijksmuseum Vincent van Gogh, Amsterdam; 
F 1255 


Između 1881. i 1885. van Gogh se iskušavao i 
usavršavao u brojnim tehnikama crtanja. U stu- 
dijama seljaka koji rade, a kojima se bavio po- 
sljednjeg ljeta u Holandiji, zadao je sebi dva 
određena cilja: prvo »prikazati lik seljaka pri 
radu« jer »raditi — to čine i likovi na slikama 
starih majstora« (418) i drugo razviti novu teh- 
niku slikanja, odnosno princip slikanja. 

Citirao je oduševljeno misao Eugenea Dela- 
croixa: »kod slike ne treba početi s konturama, 
već sa sredinom«. U jednom pismu Theu piše: 
»na ovim novim crtežima započinjem slikati li- 
kove od trupa i čini mi se da time postaju pu- 
nijim i širim. Ako njih pedeset nije dovoljno, 
tada ću ih naslikati stotinu ..., sve dok ne do- 
bijem ono, što želim, naime da je sve oblo, a 
da forma, tako reći, nigdje nema svoj početak 
i kraj, te da ona čini harmoničnu cjelinu.« (408) 

39 (desno) Žena na klupi 

Proljeće 1883; kreda (lavirano), olovka i kist, 
bijelo (ulje) istaknuto, 56 5 X 44 cm; Rijksmuseum 
Kroller-Muller, Otterlo; F 1056 


Pored ostalih mogućnosti izražavanja, van Gogh 
uvodi vrlo spretno tradicionalna sredstva svjetla 
I prostora kako bi pojačao izraz slike. Služi se 
raznim sredstvima izražavanja — kao i obično 
U svojim ranijim crtežima. 


40 Žena u crnini 
Travanj 1882; olovka, pero, kist, lavirano, 58 x 42 
cm; Rijksmuseum Kroller-Muller, Otterlo; F 935 


Kao model za ovu izražajnu sliku poslužila mu 
je Sien Hornik (v. bilješku sl. 13). Očito je u 
Ovoj slici izražen isti osjećaj kao i u litografiji 
»SOrroWw«, samo što je sada manje idealiziran. 
Obje slike pokazuju ekstreme simbolizma i na- 
turalizma između kojih se van Goghovo djelo 
kreće. 


41 Žena koja sjedi 
Zima 1886—87; ulje na platnu, 61 X 46 cm; Rijks- 
museum Vincent van Gogh, Amsterdam; F 369 


Iz pisma bratu Theu što ih je van Gogh pisao 
ljeti 1882, nakon rođenja kćerke svoje suputnice 
Sien, proizlazi kako je u ono doba novorođeno 
dijete osjećao prekrasnim obogaćenjem svoga 
života — iako ono nije bilo njegovo. Čini se kao 
da ovi osjećaji, možda još nježniji, dolaze do 
izražaja u ovoj slici. Ista se tema ponavlja u 
apstrahiranoj formi u slici »La Berceuse« (v. 
sl. 83). 


42 Žena u Cafe ,,Tambourin' 

Veljača-ožujak 1887; ulje na platnu, 55,5 X 46,5 
cm; Rijksmuseum Vincent van Gogh, Amsterdam; 
F 370 


Za ovu je sliku vjerojatno služila kao model »La 
Segatori«, talijanska vlasnica Cafe _Tambourin 
na Boulevard de Clichyu (v. sl. 28). Van Gogh 
je u ovom cafeu imao dvije izložbe, jednu vlas- 
titih djela, te slike prijatelja, među njima i Ante- 
quina, Bernarda i Toulouse-Lautreca, a drugu 
japanskih drvoreza. Jedan takav drvorez vidi se 
desno na zidu. 


43 Talijanka 


Zima 1887—88; ulje na platnu, 81xX60 cm; Louv- 
re, Paris; F 381 


Pretpostavlja se da i ova slika predstavlja »La 
Segatori« (v. sl. 42). Gauguin piše u svojim sje- 
ćanjima, na koja se međutim ne možemo pot- 
puno osloniti, kako mu je van Gogh povjerio da 
je s njom imao ljubavnu vezu. Bez obzira na toč- 
nost ove pretpostavke, stoji da »Talijanka« pri- 
pada grupi najboljih portreta koje je van Gogh 
naslikao. Neposredna draž portreta je u fingi- 
ranoj naivnosti ove žene. 


44 Cipele 
Zima 1886—87; ulje na platnu, 49X 72 cm; Fogg 
Art Museum, Cambridge, Massachusetts; F 332 


Gotovo su sve teorije o simboličkom značenju 
mrtve _ prirode s cipelama više fantastične no 
jasne. Van Gogh je doduše volio izražavati misli 
i simbole realnim predmetima, no to se najmanje 
odnosi na njegovo pariško doba. Nagađanja, me- 
đutim, ne moraju zbog toga utihnuti. Ipak mo- 
ramo ukazati na to ga je zbog vježbanja, slikar 
Anton Mauve, njegov bratić, u prosincu 1881. u 
Den Haagu »instalirao pred mrtvu prirodu, pa- 
rom drvenih cipela i drugih predmeta.« (162) 


45 Suncokreti 
Kasno ljeto 1887; ulje na platnu, 43X61 cm; 
Metropolitan Museum of Art, New York; F 375 


U kasnu jesen 1887. izmijenili su Vincent van 
Gogh i Gauguin slike među kojima se nalazila 
ova i jedna slika kite suncokreta. Gauguin je 
kasnije naslikao vao Goghov portret, na kojem 
ga prikazuje pri radu na jednoj slici sa sunco- 
kretima koji su u međuvremenu postali njegov 
znak raspoznavanja. Van Gogh sam nije u njima 
vidio ništa više od jedne mogućnosti razvijanja 
svoga smisla za boje, i daljnjeg razvijanja valo- 
vita i gipka načina slikanja što je posebno 1889. 
obilježilo njegov stil. 


46 Le Pere Tanguy 
Jesen 1887; ulje na platnu, 92xX73 cm; Musće 
Rodin, Paris. F 363 


»On je takva iskusna stara duša, i još često mis- 
lim na njega«, pisao je van Gogh kada se na- 
lazio u Arlesu. (476) Naslikao je tri portreta ovog 
dragog trgovca bojama (koji je imao zlu ženu). 
Mnogi su avangardni slikari izlagali svoje slike 
u njegovoj trgovini; međutim su se vrlo rijetko 
nalazili kupci. Japanski su drvorezi vjerojatno 
pripadali ovećoj zbirci Vincenta i Thea van Gog- 
ha. U Parizu je Vincent izradio kopije raznih dr- 
voreza. Još se u Holandiji za to zanimao, no 
sada su ti drvorezi postajali sve važnijim moral- 
nim i estetskim podstrekom njegovoj umjetnosti. 


47 Patience Escalier 

Kolovoz 1888; ulje na platnu, 69X56 cm: u 
vlasništvu nasljednika Sir A. Chester-Beatty, 
London; F 444 


Model za ovaj portret bio je nekadašnji govedar 
iz Camargue, koji je radio kao vrtlar u Arlesu. 
Bio je utjelovljenje onog tipa seljaka, koji je 
van Gogha posebno privlačio. U jednom pismu 
kaže: »U Provencei ima više od svega drugoga 
sitnih seljaka a la Millet«. (519) U ovoj slici 
oživljuju opet oni motivi iz holandskog vremena 
koji su neko vrijeme u Parizu bili potisnuti. Opet 
upada u oči kontrast komplementarnih boja i 
»jedna jarko narančasta pozadina — koja ne 
namjerava prikazati frapantnu sličnost s jarko 
crvenim zalaskom sunca, no ipak možda izaziva 
predodžbu o njemu.« (529) 


48 Pont de Langlois 
Ožujak 1888; ulje na platnu, 54xX65 cm; Rijks- 
museum Kroller-Muller, Otterlo; F 397 


»Vjerujem u bezuvjetnu nužnost nove umjetnosti 
boja, slikanja — umjetničkog života«. (469) Van 
Gogh je slikao ovu sliku jednim perspektivnim 
okvirom (v. bilješku sl. 29). Time je slika koja 
je 1 inače svojim jakim bojama upadna (»tlo je 
jarko narančasto, trava vrlo zelena, nebo i voda 
modri«) dobila na dodatnoj jasnoći i strogosti. 
Ovu je shemu van Gogh želio zadržati i na 
okviru koji je zamislio kraljevsko modrim sa 
zlatnim ruhom. U istom je pismu napisao da je 
slika »nešto zgodno... što ne radim svaki dan«. 
Već je tada spoznao kako se sve više počeo 
odvajati od tehnika i estetike impresionista. 


49 Vrba s pastirom 
Ožujak 1884; tuš i olovka, bijelo istaknuto, 39,5 X 


xX545 _ cm; Rijksmuseum Vincent van Gogh, 
Amsterdam; F 1240 


Van Gogh je bio uvjeren da uvijek postoje kupci 
za pomno pripremljene i izrađene crteže, mada 
ih on sam nije nalazio. Crteži pokazuju zbog 
čega je trpio »učene« tehnike u času kada je 
u njima našao neki izražaj, i zbog čega se to- 
liko trudio oko perspektive. Ona je činila čvrst 
formalni temelj na kojem je mogao graditi svoj 
rad, a osim toga ona uvodi promatrača u sliku, 
tako da prikazano neposredno doživljava. 


50 Studija za sliku »Seljaci kod zdjele krumpira« 
(Ruke koje drže štap) 

Proljeće 1885; crna kreda, 34xX 42 cm; Rijksmu- 
seum Vincent van Gogh, Amsterdam; F1168 
lijevo 


Vidi bilješku slike 51 lijevo 


51 (lijevo) Studija za sliku »Seljaci kod zdjele 
krumpira« 

Proljeće 1885; crna kreda, 34X42_ cm; Rijks- 
museum Vincent van Gogh, Amsterdam; F 1168 
desno 


Površna, ali vrlo izražajna skica predmeta koju 
je van Gogh na slici sistematičnije i detaljnije 
izveo. U ono je doba radio brojne studije ruku, 
mnoge od njih za sliku »Seljaci kod zdjele krum- 
pira«. Ruci kao najizražajnijem dijelu čovjeka 
posvetio je mnogo pažnje nakon što je odlučio 
postati portretistom. 


21 (desno) Sadrena figura s cilindrom 
Rano ljeto 1886; crna kreda, 38 x 19,5 cm; Rijks- 
museum Vincent van Gogh, Amsterdam; F 1363 


Crtež koji je po svoj prilici nastao kod Cormona 
u Parizu nije zacijelo ništa drugo od atelijerske 
šale. Ona je ipak privlačna jer se u njoj naslu- 
ćuje nešto od slikareva humora. U Antwerpenu 
se slikar doduše pomirio sa činjenicom da slika 
po sadrenim otiscima; s »hladnim« se načinom, 
kako se od njega i očekivalo, nije mogao po- 
miriti (tako da sadrene figure u njegovim stu- 
dijama poprimaju neočekivano čulne crte). Na- 
dalje privlače zbog spajanja elemenata konven- 
cionalnog umjetničkog odgoja i konvencional- 
nog načina života. 


52. (gore) Pogled na Paris 
Prva polovina 1886; olovka, 11,5X 19,5 cm; Rijks- 
museum Vincent van Gogh, Amsterdam; F 1385 


Crtež je primjer impresionističkog načina slika- 
nja što ga je van Gogh usvojio za vrijeme svog 
boravka u Antwerpenu. 


92 (dolje) Pogled na Pariz 

Ljeto 1886; crna, bijela i crvena kreda, 22x30 
cm,; Rijksmuseum Vincent van Gogh; Amster- 
dam; F 1387 


Ovo je jedno od mnogih pogleda na Pariz i to iz 
Theova stana na Montmartreu. Posebno je upa- 
dna razlika između ovih crteža i onih detaljnijih 
iz godine 1884. 


93 (gore) Plastovi sijena 
Lipanj 1888; pero i trska, 24xX 32 cm; Muzej lije- 
pih umjetnosti, Budimpešta; F 1426 


»Crtež s plastovima sijena u seljačkom dvorištu 
činit će Ti se pomalo čudnim, no učinio sam ga 
na brzinu, kao skicu za jednu sliku (v. sl. 60) i 
da bi jednom tu stvar vidio.« (498) Osebujna va- 
lovitost bi se vjerojatno trebala shvatiti kao po- 
sljedica brzog postupka, a ne kao samovoljna 
stilizacija. 


53 (dolje) Vrt 
Srpanj 1888; pero, 255X35 cm; Rijksmuseum 
Vincent van Gogh, Amsterdam; F 1421 


Crteži perom koje je van Gogh izradio nakon 
povratka u južnu Francusku su po strukturi sit- 
nih poteza izražajniji, mnogostraniji nego raniji. 
Osim toga su svjetliji, jer van Gogh nije više 
crtao tako gusto. Oni tvore sintezu »površne« 
tehnike impresionizma i preciznosti njegova pri- 
jašnjeg stila slikanja. 


54 (gore) Kuće u Seintes-Maries 
Lipanj 1888; olovka i trska 30X47 cm; Rijks- 
museum Vincent van Gogh, Amsterdam; F 1438 


U lipnju 1888. naslikao je i nacrtao za vrijeme 
jednosedmičnog boravka u ribarskom mjestu 
Saintes-Maries-de-la-Mer niz slika među kojima 
je i ova (v. sl. 54 dolje i 55 dolje.) Nekoliko ovih 
crteža podsjeća po svojoj prisnosti s prirodom 
na Rembrandtove crteže i bakropise. Van Gogh 
je vrlo dobro poznavao djela mnogih nizozem- 
skih slikara sedamnaestog stoljeća, i posebno ih 
je cijenio. 


54 (dolje) Ulica u Saintes-Maries 
Lipanj 1888; trska 24 X 31 cm; Museum of Modern 
Art, New York; F 1435 


Kolibe u Saintes-Maries podsjećaju van Gogha 
na seljačke kuće holandske provincije Drente 
gdje je 1883. proveo nekoliko mjeseci. Boravkom 
na moru odlučio se konačno da ostane u južnoj 
Francuskoj. Čini se da se za ovaj crtež služio 
perspektivnim okvirom. Posljedica toga je bru- 
talna, jer se potpuno ravno očište nije moglo pri- 
kriti kao na uljenoj slici. 


55 (gore) Ulica s telegrafskim stupovima 
Kolovoz 1888; pero i olovka, 24xX32 cm; Rijks- 
museum Vincent van Gogh, Amsterdam; F 1495 


Ovaj je predmet pomalo neobičan za van Gogha, 
koji je inače preferirao običnu prirodu, život 
seljaka pri radu ili pak gradski život. Zouaveu 
Milletu, van Goghovu prijatelju, svidio se među- 
tim moderni »touch« jedne slične slike s ulicom, 
željezničkim tračnicama, telegrafskim stupovima 
i dizalicom. 


55 (dolje) Pogled na more 
Lipanj 1888; trska 24X 32 cm; Musee d'Art Mo- 
derne, Bruxelles; F 1430 b 


Između van Goghovih crtanja i slikanja nije više 
bilo bitnih razlika. Kod ove slike se vjerojatno 
radi o »skicama prema studijama uljem«, o ko- 
jima piše. u pismu br. 519: »Mislim da je svuda 
ideja dobra, no studijama u ulju nedostaje jas- 
noća u vođenju kista. Razlog više što sam imao 
potrebu da ih nacrtam.« 


56 Gradski park u Arlesu 
Rujan 1888; kreda, pero i trska, 49x 62,5 cm; Art 
Institute, Chicago; F 1468 


Ovo mjesto, od kojeg postoji nekoliko platna, 
inspiriralo je van Gogha za jedan od njegovih 
najdivnijih crteža. U jednom pismu Gauguinu 
piše: »U ovom običnom javnom parku postoje 
bilike i grmlje što dočaravaju predjele koje u 
našoj mašti nastavaju Boticelli, Giotto, Petrarca, 
Dante i Boccaccio.« (553) 


57 Pogled na Arles s perunikama 
Svibanj 1888; ulje na platnu, 54xX65 cm; Rijks- 
museum Vincent van Gogh, Amsterdam; F 409 


Van Gogh je ovu sliku detaljno opisao u jed- 
nom pismu Gauguinu. Njemu se žali. »Dok sam 
na ovome radio pokosili su livadu, tako da je ovo 
samo studija, a ne gotova slika koju sam za- 
mislio. Ali kakav motiv, zar ne? Ovo žuto more 
perunika, a u pozadini koketni mali grad prepun 
lijepih žena!« (B5) Treba istaći čvrste konture 
kojima je van Gogh na kraju uokvirio cvjetove. 
Tome se udaljuje od impresionističkih manira u 
potrazi za nečim konačnim — a to se može nači 
u japanskim drvorezima i možda kod Bernarda 
kojemu je poslao nekoliko svojih posljednjih cr- 
teža s djelomično vrlo naglašenim konturama. 


58 Autoportret uza slikarski stalak 
Siječanj-veljača 1888; ulje na platnu, 65X50,5 
cm; Rijksmuseum Vincent van Gogh, Amster- 
dam; F 522 


Ovdje je, prema mišljenju Johanne van Gogh- 
-Bongers, supruge Thea van Gogha, sličnost s 
Vincentom najvjernija. Ona ga je prvi put susrela 
u svibnju 1890, dvije godine nakon nastanka ove 
slike. U pismu sestri Vincent naziva ovaj auto- 
portret »skicom« koja bi se trebala dalje obraditi, 
jer, kako on tvrdi »jedan te isti čovjek može po- 
služiti kao objekt za potpuno različite portrete..., 
a upravo u tome prednjači impresionizam — 
nije banalan, a postiže se dublja sličnost nego 
fotografijom.« (W4) Pojam »impresionizam« u 
ovom slučaju jedva odgovara, jer je van Gogh 
ovdje, više no u ostalim djelima, intenzivirao kon- 
traste boja, posebice između komplementarnih 
kao što su narančasta i modra. Time je posti- 
gao novi vrhunac svoje izražajne snage. Boje 
nije miješao, nego ih je izravno prenosio s palete. 


59 Souvenir de Mauve (Breskve u cvatu) 
Ožujak 1888; ulje na platnu, 73Xx 59,5 cm; Rijsk- 
museum Kroller-Muller, Otterlo; F 394 


Teško se može prigovoriti kada van Gogh piše: 
»Vjerojatno najbolji pejzaž koji sam ikada nasli- 
kao... nešto nježno i u isti mah šaroliko«. (472) 
Slika pripada seriji drveća u cvatu. Inspiraciju 
za tu sliku našao je u japanskim drvorezima, a 
slikom se počeo baviti odmah nakon dolaska u 
Arles. Sveukupno je naslikao devet ulja. Slike su 
bile zamišljene kao ukrasi, čija bi glavna svrha 
bila u tome, da stvore ugođaj »nježnosti i šaro- 
likosti«. Iste je namjere imao slikajući kasnije 
seriju suncokreta. To svjedoči o činjenici da se 
van Gogh u međuvremenu distancirao od ranijeg 
mišljenja kako za njega slikanje predstavlja »pro- 
zor u svijet«. Naziv »Souvenir de Mauve«, dolje 
lijevo na slici, odnosi se na haškog slikara An- 
tona Mauvea, koji je van Gogh podučavao krat- 
ko vrijeme 1882. godine. Netom prije nastanka 
slike Mauve je umro. Van Gogh je namjeravao 
ovu sliku pokloniti udovici kao uspomenu. Iz .tog 
je razloga izradio još jednu kopiju kako bi opet 
upotpunio seriju. 


mI 


60 _Plastovi sijena u Provencei 
Lipanj 1888; ulje na platnu, 73xX 92,5 cm; Rijks- 
museum Kroller-Muller, Otterlo; F 425 


Mjesec dana prije što je započeo slikanjem van 
Gogh je napisao: »Nadam se da će se u ovom 
kraju kasnije pojaviti i drugi slikari, kako bi uči- 
nili one, što su Japanci kod sebe postigli.« (484) 
Japanci nisu stvorili samo umjetnost koja je 
po mišljenju van Gogha i mnogih drugih umjet- 
nika njegove generacije probudila evropsku tra- 
diciju, već su Japanci registrirali život i ljude 
grada, sela, svoj narod i svoju povijest. U istoj 
namjeri, naime da prikaže tipične seljačke poslo- 
ve, van Gogh je naslikao plastove sijena. Nasli- 
kao je tri slike na tu temu; crtež sl. 53 pripada 
ovom tematskom krugu. Bio je vjerojatno studija 
za uljenu sliku, premda je van Gogh radio i cr- 
teže prema platnima. 


61 Sijač 
Lipanj 1888; ulje na platnu, 64xX 80,5 cm; Rijks- 
museum Kroller-Muller, Otterlo; F 422 


Tema ovog simboličnog djela odnosi se na van 
Goghove slikarske početke. Nehotice izaziva do- 
jam kako se opet želio mjeriti s Milletom. No 
ponovo je bio nezadovoljan i smatrao je rezul- 
tat »skicom«. »Jako me muči pitanje da li da se 
njome ozbiljno pozabavim i učinim od svega 
toga izvanrednu sliku«. (501) Po bojama — nebo 
le žuto i zeleno, tlo ljubičasto i narančasto — 
nalikuje na Delacroixovu sliku stropa u Louvreu 
»Apolonova pobjeda«. Na toj slici zlatno svjetlo 
okružuje boga sunca u kolima isto tako kao što 
sunčevo svjetlo obasjava sijača na van Gogho- 
voj slici. Na ovoj slici je van Gogh ovim ponovno 
oživjelim motivom izrazio svoje divljenje toj dvo- 
jici modernih majstora koje je posebno cijenio 
(kasnije je smatrao sijača simboličkom antite- 
zom koscu — v. sl. 95). Ni u jednoj drugoj slici 
nije jasnije pokazano za čime je van Gogh tra- 
gao: za umjetnošću čiji bi predmeti trebali biti 
stvarni, a osjećaji izazvani ovom stvarnošću bili 
bi izraženi u tehnici slikanja. Već u rujnu je van 
Gogh mogao smatrati »Sijača« prvom slikom 
svoga novoga stila. »Nočna kavana« je jedan 
noviji primjer za taj stil. 


a 


62 Suncokreti 
Kolovoz 1888; ulje na platnu, 93X73 cm; Na- 
tional Gallery, London; F 454 


U kolovozu 1888. van Gogh je započeo svoja 
čuvena ulja s motivima suncokreta. Zamišljao 
ih je kao dekoraciju za atelijer u koji se uskoro 
trebalo useliti i Gauguin. Na početku je ta serija 
trebala obuhvatiti šest, a zatim dvanaest slika 
»simfonija u plavom i žutom«. (526) Van Gogh, 
međutim, nije svoj plan proveo do kraja. Kod dva 
još postojeća primjera se radi o kopijama koje 
su nastale u siječnju 1889. »Suncokreti« se ubra- 
jaju u najpoznatije van Goghove slike, i to pu- 
nim pravom, kada pomišljamo na fine nijanse 
boja, tih intenzivnih karakterističnih boja za nje- 
govo djelo. 


63 Le Zouave 
Lipanj 1888; ulje na platnu, 65X54 cm; Rijks- 
museum Vincent van Gogh, Amsterdam; F 4235 


»Jarko«, »odbojno«, »brutalna kombinacija jar- 
Kih tonova boja« — tako je sam slikar opisao 
ovu sliku. Zacijelo nam se kontrast komplemen- 
tarnih boja ovdje čini naročito ekstremnim. Slika 
predstavlja pripadnika čuvenog francuskog od- 
reda kojeg je prvobitno postavio Alžir i koji je 
zadržao maursku uniformu. Van Gogh je o tome 
pisao: »Volio bih uvijek raditi tako vulgarne i 
kričavo jarke portrete kao što je ovaj. Pri tome 
nešto naučim,:a upravo to i očekujem od svoga 
rada.« (501) 


64 Sijač 
Studeni 1888; ulje na platnu, 73,5 X 92,5 cm; Zbir- 
ka E. G. Buhrle, Zurich; F 450 


Predmet što ga je van Gogh već jednom nasli- 
kao iste godine i smatrao skicom (sl. 61) pri- 
bližava se slikarovoj predodžbi o »pravoj« slici. 
Pod Gauguinovim utjecajem nastala je uspješ- 
nija i u pravom smislu riječi značajnija kompozi- 
cija u kojoj je simbol direktno izražen. Van Gogh 
je, međutim, morao uvidjeti da mu ovaj način 
prikazivanja ne odgovara, odnosno ta tendencija 
udaljavanja od realne prirode. 


65 _ Les Alyscamps, padanje lišća 
Listopad 1888; ulje na platnu, 73X92 cm; Rijks- 
museum Kroller-Muller, Otterlo; F 486 


»Les Alyscamps« ostaci su čuvene galo-rimske 
ceste s grobovima u Arlesu. Van Gogh je nasli- 
Kao ovu sliku neposredno nakon Gauguinova do- 
laska. Jednolične i jarke boje, jake konture i 
perspektiva koja je usmjerena na naglašavanje 
dekorativnih točaka nalaze se doduše već i u 
ranijim djelima — ali ovdje bez sumnje odraža- 
vanju Gauguinovu blizinu i neposrednu blizinu 
Emilea Bernarda. Gauguin je ponio jednu od svo- 
jih posljednjih slika u Arles. Van Gogh ju je ko- 
pirao. Nadao se da će Gauguin »utjecati na moj 
način slikanja, usuđujem se reći u dobrom smi- 
slu.« (544) 


66 Mlin u Arlesu 
Rujan 1888; ulje na platnu, 65X 54 cm; Albright- 
Knox Art Gallery, New York; F 550 


1888. i 1889. van Gogh je često upozoravao na to 
da se viđeno treba »pretjerati« kako bi se mogao 
izraziti njegov pravi efekat. Ovu misao možemo 
povezati s njegovom ambicioznošću da stvori 
novu umjetnost, koja bi trebala nadilaziti impre- 
sionizam. Unatoč površnijem načinu slikanja i 
ova se studija uklapa u cjelinu njegova djela. 
Godinama je razvijao takav osjećaj za boje pred 
KOjim promatrač mora kapitulirati, unatoč svim 
odstupanjima od »varljivog realizma«. Svome je 
bratu, van Gogh pisao: »Sadašnje studije čine, u 
pogledu boja, jedinstvenu cjelinu. Potezi kistom 
nisu jako odijeljeni i tonovi su vrlo često zagasiti 
i nehotice moram nanositi boju u debljim sloje- 
vima a la Monticelli.« (541) 


67 Studija portreta Eugenea Bocha 
Rujan 1888; ulje na platnu, 60X 45 _ cm; Louvre, 
Paris; F 462 


Boch je bio belgijski slikar s kojim se van Gogh 
sprijateljio u Arlesu. Ovim je portretom pokušao 
prikazati pravu narav toga čovjeka. Slika »mla- 
dog čovjeka s Danteovom glavom« potekla je 
od predodžbe koju je van Gogh već jednom prije 
ovako formulirao: »Želio bih načiniti sliku pri- 
jatelja, umjetnika koji sanja o velikim stvarima, 
koji radi kao što slavuj pjeva, jer je to u njego- 
voj prirodi. U sliku želim unijeti divljenje, ljubav 
koju za njega osjećam. Dakle, najprije ću ga tak- 
vim naslikati kakav on jest, što vjernije mogu. 
Ali time portret nije završen. Da bih ga dovršio 
moram postati samovoljan kolorist. Pretjeru- 
jem, ... dopirem sve do tonova narančastog, do 
kroma, do blijedog limunastožutog. Iza glave, 
umjesto bezizražajnog otrcanog zida, slikam 
beskrajnost... nešto tajanstveno poput zvijezde 
na zagasito modrom nebu.« (520) 


68 Autoportret 
Rujan 1888; ulje na platnu, 62X52 cm; Fogg Art 
Museum, Cambridge, Massachusetts; F 476 


Van Gogh se za ovu sliku koja gore lijevo nosi 
oznaku a mon ami G(auguin)« mijenjao s Gau- 
guinon za njegov autoportret. U pismima svome 
bratu Theu i Gauguinu objašnjavao je svoj poku- 
šaj da prikaže djelić naravi japanskog monaha, 
»budističkog svećenika, čednog obožavaoca vje- 
čnog Buddhe«. (545) Zacijelo nije odabrao ovu 
usporedbu zato što je volio sve japansko, već | 
zbog toga što on u sebi posjeduje predanost po- 
vezanu potrebom za zajednicom i izoliranošću, 
za stvari koje se nalaze — kako su smatrali Gau- 
guin i van Gogh u samoj prirodi njihove umiet- 
ničke borbe za opstanak. 


69 L'Arlesienne (Madame Ginoux) 
Studeni 1888; ulje na platnu, 90 X 72 cm; Metro- 
politan Museum of Art, New York; F 488 


Obitelj Ginoux imala je kavanu u kojoj je van 
Gogh ponekad objedovao. Ta je obitelj pripadala 
u njegove najprisnije prijatelje u Arlesu. Nerav- 
nomjerne dekorativne konture preuzeo je iz ja- 
panskog slikarstva. Za van Goghovo poimanje 
južne Francuske važno je znati da je on vjero- 
jatno mislio kako bi, slikajući »japanski«, mogao 
prikazati narav južnih Francuza. 


70 Žuta kuća 
Rujan 1888; ulje na platnu, 76X94_ cm; Rijks- 
museum Vincent van Gogh, Amsterdam; F 464 


U svibnju je van Gogh iznajmio malu kuću na 
desnoj strani slike koja je na svakom katu 
imala po dvije prostorije. Najprije ju je koristio 
samo kao atelijer, a onda se u rujnu u nju use- 
lio, neposredno prije nastanka ove slike. U stu- 
denom i prosincu je ovdje zajedno s Gauguinom 
živio. »Žuta kuća« je jedna od najsvježijih i naj- 
šarolikijih i ujedno najprostodušnijih i najspon- 
tanijih van _Goghovih slika. Gotovo je sigurno 
Kako je svjesno odabrao ova svojstva, a naročito 
žarku boju koja mu je služila kao izražajno sred- 
stvo ugođaja i podneblja. Van Gogh se nadao 
da će ova južnim suncem obasjana kuća uskoro 
postati središtem novog umjetničkog pokreta. 


71 Spavaća soba 
Listopad 1888; ulje na platnu, 72xX90 cm; Rijks- 
museum Vincent van Gogh, Amsterdam; F 482 


Van Gogh je želio da ova slika — svojom jedno- 
stavnom i jasnom koncepcijom, svojim nježnim 
bojama i odsutnošću sjena — zrači mirom. Ta 
je ideja odgovarala predmetu kao i stanju u ko- 
jem se u ono vrijeme slikar nalazio. Svome pri- 
jatelju Gauguinu je objasnio kako je svoje oči 
podvrgnuo prevelikom naporu i kako stoga sada 
radije radi u kući. 


72. Izorana polja 
Rujan 1888; ulje na platnu, 72xX92 cm; Rijks- 
museum Vincent van Gogh, Amsterdam; F 574 


Jasno omeđen horizont i čvrsto očište bili su 
dovoljni kao osnova da van Gogh razvije jednu 
od svojih najnježnijih harmonija boja, nježan i 
senzibilan motiv koji bi se mnogima činio proza- 
ičnim. Tehnika slikanja ove slike ima posebno 
značenje: van Gogh je htio raditi »poteze kis- 
tom koji su ujednačeni i koji po ugođaju među- 
sobno odgovaraju kao glazba koja se svira S 
osjećajem.« (543) 


73 Vrt 
Srpanj 1888; pero i trska, 49X61 cm; Zbirka 
Oskar Reinhart, Winterthur; F 1455 


»Ako su crteži koje Ti šaljem suviše kruti tada 
je to zbog toga što sam ih načinio kako bi mi 
kasnije — u slučaju da još postoje — mogli po- 
služiti kao misao vodilja pri slikanju.« (519) Od 
ovog vrta postoji također i jedno ulje s jednakim 
mnoštvom poteza kistom, no mnogo slobodnije 
naslikano. 


74 _ (gore) Masline 
Kasno ljeto 1889; olovka, pero i trska, 47xX 02,5 
cm; Nationalgalerie, Rerlin (DDR) F 1544 


Za van Gogha su maslinici pripadali karakteris- 
tičnim obilježjima krajolika oko Saint Remya. 
Svojim naturalističkim osjećajem za reprezenta- 
tivno prikazivanje slikao je masline onako kakve 
one i jesu. Ovdje prikazane masline zacijelo pri- 
padaju njegovim najtankoćutnijim kasnim crte- 
žima. One govore o slikarevu pokušaju da dos- 
pije do »osobne volje«, do »proživljenih linija«. 
jer, ondje gdje su linije čvrste i proizvoljne po- 
činje slika, pa bilo to i pretjerano.« (607) Htio 
je prikazati bit krajolika nadilazeći »fotografsku 
i praznu perfekciju«. Stoga su njegovi vlastiti 
osjećaji bili zaista važan element, što još ne 
znači da je on bio radikalni subjektivist. 


74 _ (dolje) Park ludnice u Saint-Remyju 
Svibanj 1889; crna kreda, pero i trska, 47x61 
cm; Galerie Bellarte, Zurich; F 1545 


Ova kompozicija, od koje postoje još dvije ver- 
zije u ulju, primjer je van Goghove sposobnosti 
da iz naizgled neprikladnog materijala stvori 
dramatičan prizor. Kao i impresioniste, tako su i 
njega vrlo malo zanimali tradicionalni »produ- 
hovljeni« pejzaži (kao Holanđanin poznavao je 
i drugu tradiciju). Ali za razliku od impresionista, 
on se nije bavio samo »efektom« ili prisnim iz- 
gledom krajolika punim atmosfere, već i njego- 
vim izvanprirodnim manifestacijama koje za van 
Gogha nisu bile maštarija, već instinkt i osjećaj. 
Iz tih je razloga van Gogh bio nepovjerljiv pre- 
ma onima koji su slikali metafizičke slike, a da 
se prethodno nisu bavili realnošću. 


75 Bunar u vrtu ludnice u Saint Remyju 
Svibanj 1889; crna kreda, pero i trska, 49,5 x 47 
cm; Rijksmuseum Vincent van Gogh, Amsterdam; 
F 1991 


Melirana sjena ispod stabala parka ludnice u 
Saint Remyju uvjerljiv je primjer van Goghove 
sposobnosti variranja i profinjenosti. 


76_—Krajolik kod Montmajoura 
Srpanj 1888; pero, trska i crna kreda, 49xX 61 cm; 
British Museum, London; F 1424 


Montmajour je brežuljak u blizini Arlesa. Na nje- 
govu vrhu je jedna opatija. S tog vidikovca je van 
Gogh načinio čitav niz crteža. U jednom pismu 
ih je opisao svom bratu: »Vidiš da tu nema ni- 
kakva efekta.« (Ovdje nagovještava efekte oko 
kojih su se trudili impresionisti prikazivajući npr. 
nebo). »Na prvi pogled je to zemljopisna karta, 
strateški plan.« (509) Van Gogh je u međuvre- 
menu često radio crteže perom i trskom. Po- 
sljednje, o kome je znao da ga preferiraju Ja- 
panci izgledalo je »poput guščjeg pera«. (478) 
Pružalo mu je više mogućnosti od običnog pera. 
Njime je mogao mijenjati strukture slike i za- 
visno od vrste i važnosti pojedinog detalja vari- 
rati finoću i gustoću. Trska je osim toga imala 
tu prednost da je slikaru omogućila da naslika 
nešto što se može lako prodati i što ga mnogo 
manje stoji nego ulje. Ovaj crtež je van Gogh 
smatrao »možda najboljim što sam perom i tu- 
šem nacrtao.« 


mI 


77. Cesta za Tarascon 

Kolovoz 1888; pero i trska, 25X32 cm; Zbirka 
Justin K. Thannhauser, Solomon R. Guggenheim 
Museum, New York; F 1502a 


U van Goghovim slikama — naglašenijeg simbor« 
ličkog karaktera — često je istaknuto neko ne- 
besko tijelo, sunce, mjesec ili zvijezde. U ovom 
se svakodnevnom motivu ogleda ugođaj južne 
Francuske. 


78 (gore) Studija seljaka 
Travanj 1890; olovka, 23,5 X 32 cm; Rijksmuseum 
Vincent van Gogh, Amsterdam; F 1598 


Mnogi kasniji crteži figura ostavljaju dojam kao 
da nisu crtani prema modelu, niti kopirani, već 
da su slikani po sjećanju i iz mašte. 


78 (dolje) Studija seljaka 
Travanj 1890; olovka, 24xX32 cm; Rijksmuseum 
Vincent van Gogh, Amsterdam; F 1599 


Kopije Milletovih djela koje je van Gogh načinio 
u zimi 1889—90 — serije drvoreza »Les travaux 
des champs« — bile su uglavnom male studije 
pojedinačnih figura pri radu. 


79 (gore) Kosidba 

Lipanj-srpanj 1890; crna i modra kreda, 23,5 X 31 
cm; Rijksmuseum Vincent van Gogh, Amsterdam; 
F 1615 (desno) 


Neke kasne studije možemo smatrati ponovnim 
van Goghovim pokušajem da prikaže ljude pri 
radu u svoj njihovoj znojnoj realnosti (v. bilješku 
sl. 39 lijevo). Slika »Seljaci kod zdjele krumpira« 
ostala je jedina njegova velika grupa figura. Van 
Gogh nije nikad sasvim uspio riješiti problem 
prikazivanja velikih figura u jednom krajoliku. 
Točno je osjećao da se to što je upečatljivo kod 
brzo skicirane ideje, poput ove ovdje, ne može 
bez daljnjega prenijeti na veliku sliku. Razlog je 
možda u tome što van Gogh u ovoj slici nije 
uspio objediniti određene aspekte dviju voljenih 
tradicija — evropske i japanske. 


79 (dolje) Vijećnica u Auversu 
Srpanj 1890; crna kreda, 24xX31_ cm; Rijksmu- 
seum Vincent van Gogh, Amsterdam; F 1630 


»Vijećnica u Auversu« pripada u konvencional- 
nije kasne van Goghove crteže. Ovaj kontrast 
između škrtog i trijeznog prikaza elegantne male 
građevine, te živahnoga gibanja krošnje opovr- 
gava sve one lažne tvrdnje, da je van Goghov 
kasni stil determiniran jedino njegovom bolešću. 


80 Seljaci pri jelu 
Travanj 1890; crna kreda, 34xX50 cm; Rijksmu- 
seum Vincent van Gogh, Amsterdam F 1588 


U vrijeme posljednjih mjeseci života u Saint 
Remyju van Gogh je sve više živio u sjećanju 
na prošlost. Kopirao je mnogobrojna Milletova 
djela. Još uvijek je vjerovao da se intenzivnim 
koncentriranjem na figuru može dalje usavršiti, 
premda mu to više nije bilo potrebno. Pokušaj 
povratka počecima svoje slikarske karijere, što 
je i razumljiv stav u odnosu na njegov neuspjeh 
i ličnu situaciju, govori o njegovoj skromnosti 
kao umjetnika koja se na neobičan način protivi 
njegovu mišljenju o svojim slikama. I u ovom se 
crtežu očituje čežnja za prošlošću. U jednom je 
pismu pisao svom bratu Theu: »Možda bih još 
jednom htio načiniti onu sliku sa seljacima pri 
jelu, sa svjetlosnim efektom lampe.« (629) Pri 
tome misli na sliku »Seljaci kod zdjele krumpi- 
ra«. Kao kod mnogih slika koje je naslikao na- 
kon svog posljednjeg i najtežeg napadaja (ve- 
ljača-travanj 1890) možemo i ovdje primijetiti po- 
puštanje njegove koncentracije. 


a 


81 Spavaonica bolnice u Arlesu 
Travanj-listopad 1889; ulje na platnu, 74xX92 cm; 
Zbirka Oskar Reinhart, Winterthur; F 646 


»Čitao sam članak o Dostojevskom koji je na- 
pisao knjigu sjećanja iz mrtvog doma; to me 
navelo na to da opet radim na jednoj velikoj stu- 
diji koju sam izradio u Arlesu u spavaonici groz- 
ničavih bolesnika. Ali me ljuti kada moram crtati 
figure bez modela.« (W 15) Ova nas van Goghova 
izjava informira na zanimljiv način o literarnim 
elementima u njegovu djelu i o njegovu stavu 
prema slikanju po sjećanju ili pamćenju. Gau- 
guin je živo zagovarao ovu metodu i van Gogh 
se jednom nadao da će se i nadalje moći razvi- 
jati slikanjem po sjećanju ili iz mašte. Tada je 
međutim postepeno uvidio da mu ne leži takav 
način rada. Za njega nije postojala proturječnost 
između neposrednog prikazivanja i svojevoljnog 
određivanja boja. Naprotiv, bio je uvjeren da 
slika postaje potpuna tek ovom kombinacijom — 
U ovom se slučaju radi o pojačanom kontrastu 
između toplih i hladnih tonova boja. 


82 Camille Roulin 

Studeni 1888; ulje na platnu, 37,5X32,5_ cm; 
Rijksmuseum Vincent van Gogh, Amsterdam; F 
538 


»Portretirao sam cijelu obitelj — obitelj poštara 
čiju sam glavu već jednom naslikao — muža, 
ženu, novorođenče, mlađeg dječaka, šesnaesto- 
godišnjeg sina — prave tipove i to vrlo francus- 
ke... Ti razumiješ kako se pri tome osjećam 
u svom elementu i kako me to u neku ruku tješi 
što nisam liječnik.« (560) Poštar Roulin bio je van 
Goghov najbolji prijatelj u Arlesu. Ovaj portret 
njegova mlađeg sina ubraja se u najefektnije van 
Goghove kompozicije boja. Glava se vješto ukla- 
pa u cjelokupnu kompoziciju naslikanu u četiri 
glavna tona boja. 


83 _ »La Berceuse«: Madame Roulin 
Siječanj 1889; ulje na platnu, 92xX 72 cm; Walter 
H. Annenberg, London; F 505 


Ovaj čuveni portret prikazuje ženu poštara Rou- 
lina (v. sl. 82). Svoj naslov zahvaljuje kolijevci 
pored koje ona sjedi. Od kolijevke se međutim 
vidi samo drška. Slika je s obzirom na stil po 
svojim plošnim bojama i izrazito konturiranim 
oblicima »apstraktna« (tako je van Gogh nazivao 
slike prema sjećanju ili iz mašte) premda je prva 
od pet postojećih verzija naslikana prema mo- 
delu. Naslov povrh toga zvuči muzikalno. Van 
Gogh je upravo u ono vrijeme pokušavao slikati 
slike koje bi posredstvom tematskih i estetskih 
faktora djelovale »umirujuće« i »utješno« poput 
glazbe. Smatrao je da se ovakav učinak naj- 
bolje postiže dekorativnim sustavnim poretkom 
slika — kao što je to već i ranije pokušavao 
slikama »Ubogi« i »Suncokreti«. Stoga je svom 
bratu predložio da različite verzije slike »La Ber- 
ceuse« objesi zajedno sa slikama suncokreta. 


84. Mrtva priroda 
Siječanj 1889; ulje na platnu, 50X 64 cm; Rijks- 
museum Kroller-Muller, Otterlo; F 604 


Nakon _ izlaska iz bolnice van Gogh je naslikao 
više mrtvih prirrda, »kako bi se opet priviknuo 
na slikanje.« (569) Predmetima iz njegova jedno- 
stavna života — daska za crtanje, lula, boca za 
vino, lonac, povrće (luk je za vrijeme njegova 
izbivanja počeo klijati) i korespondencija koja 
mu je značila sve — pridružuje se još nešto 
novo: medicinski priručnik. Ovo je autobiograf- 
ska slika u kojoj se odražava sva njegova hrab- 
rost. 


85 Ravnica La Crau s breskvama u cvatu 
Travanj 1889; ulje na platnu, 65,5xX81,5_ cm; 
Courtauld Institute Galleries, London; F 514 


Kao većina umjetnika koji su slikanje pod ved- 
rim nebom smatrali važnim dijelom svoga rada, 
tako je i van Gogh želio izraziti karakteristike 
svakoga godišnjeg doba na selu — voćnjake, 
žitna polja, vinograde. Već se od prethodnog 
proljeća radovao novim cvjetovima. Ovdje je 
pronašao motiv koji je svom prijatelju Paulu Sig- 
nacu opisao na slijedeći način: »... siromašni 
komadić zelene zemlje s malim kućicama, s mod- 
rom linijom alpskih obroka i modro-bijelim ne- 
bom. U prvom planu trskom ograđeni obori u 
kojima cvatu mala stabla bresaka, sve je sitno, 
vrtovi, polja, stabla, čak i brda kao na nekim 
japanskim pejzažima; iz tog me je razloga ovaj 
motiv tako privukao.« (583b) 


86 Zvjezdana noč 
Lipanj 1889; ulje na platnu, 73X92 cm; The Mu- 
seum of Modern Art, New York; F 612 


U jednom pismu van Gogh piše Theu: »ne vje- 
rujem da će impresionizam ikada više postići 
nego primjerice romantizam... Danas ujutro 
sam s prozora promatrao krajolik mnogo prije 
izlaska sunca, na nebu je bila samo zvijezda 
Danica koja mi se činila neobično velikom. Dau- 
Digny i Rousseau su to isto radili i izrazili svu 
prisnost ove tišine i veličine, te unijeli tako dir- 
ljiv i neposredni osjećaj u svoje slike. Takva 
duševna raspoloženja mi uopće nisu mrska.« 
(0993) Nekoliko dana nakon toga naslikao je 
»Zvjezdanu noć«. Time se ponovno vratio temi 
kojom se već bavio godinu dana ranije i koju je 
sada dalje razvio. Slika je po svojim bojama 
jedna od najizražajnijih i općenito najbolje za- 
mišljenih djela. 


87 Žitno polje sa čempresima 
Srpanj 1889; ulje na platnu, 72,5X91,5 cm; Na- 
tional Gallery, London; F 615 


Van Goghu su čempresi bili vrlo dragi i karak- 
teristični za južnu Francusku. »Po linijama i pro- 
porcijama tako su lijepi kao egipatski obelisk. | 
zelena im je boja posebno finog tona. To je crna 
mrlja u suncem obasjanom krajoliku, ali to je 
jako teško pogoditi.« (596) Kao i na slici »Zvjez- 
dana noč« (sl. 86) van Gogh je i u ovu sliku pre- 
nio ljuljanje čempresa na čitav krajolik, a time 
je drvo postalo nužan element te slike. 


88 Autoportret s krznenom kapom, povezanim 
uhom i lulom 

Siječanj 1889; ulje na platnu, 51X45 cm; gos- 
podin i gospođa Leigh D. Block, Chicago; F 529 


Van Gogh još uvijek nosi zavoj na svom osaka- 
ćenom uhu. Bradu su mu zacijelo obrijali u bol- 
nici. Neobična kompozicija boja, beskompromis- 
no korištenje komplementarnih kontrasta podsje- 
ća nas na sliku Le Zouave. 


89 Glavni nadzornik zavoda u Saint Remyju 
Rujan 1889; ulje na platnu, 61 X 46 cm; Gđica G. 
Dubi-Muller, Solothurn; F 629 


Van Gogh ni u kojem slučaju nije smatrao por- 
tret manje vrijednim, kao što su to obično struč- 
njaci činili, naprotiv on ga je uvijek nazivao naj- 
plemenitijim od svih rodova u slikarstvu. No gle- 
dajući ovo veličanstveno djelo teorije stručnjaka 
umjetnosti postaju suvišne. Ovo djelo je sjajna 
sinteza van Goghova poznavanja ljudi i njegovih 
zanatskih sposobnosti. O nadzorniku je van Gogh 
pisao: »Vrlo zanimljiva glava. Postoji lijep bakro- 
pis od Legrosa koji prikazuje starog španjolsko- 
ga granda — ako se sjećaš, taj Ti bakropis su- 
gerira takav tip.« (604) 


90 Grančica badema u cvatu 
Veljača 1890; ulje na platnu, 73xX92 cm; Rijks- 
museum Vincent van Gogh, Amsterdam; F 671 


Ova je van Goghova slika — »među mojim ra- 
dovima upravo najbolja, i to svojom mirnoćom 
i većom sigurnošću vođenja kista« — bila zamiš- 


ljena kao dekoracija sobe njegova nećaka i ime- 
njaka, sina njegova brata Thea van Gogha. Raz- 
log ponovnog sloma koji je doživio neposredno 
nakon dovršenja te slike možda je bio uzrokovan 
njegovom prevelikom koncentracijom. 


91 Šiblje s bršljanom 
Srpanj 1889; ulje na platnu, 74,5X92 cm; Rijks- 
museum Vincent van Gogh, Amsterdam; F 746 


Slika pripada jednom nizu sličnih studija što ih 
je van Gogh načinio u vrtu zavoda u Saint Re- 
myju. Ovako neugledni motivi ne pripadaju ni u 
tradiciju evropskih pejzaža, a niti su tipični za 
impresionizam. U ovoj se slici, u njemu kolo- 
rističkom i dekorativnom efektu očituje van 
Goghova senzibilnost. U jesen prije nastanka 
te slike pisao je Theu: »Kada se bavimo japan- 
skom umjetnošću tada vidimo kako i čime jedan 
neosporivo mudar, filozofski orijentiran i pame- 
tan čovjek provodi svoje vrijeme. Studiranjem 
udaljenosti mjeseca od zemlje? Ne. Studiranjem 
Bismarckove politike? Ne. On proučava jednu 
jedinu vlat trave.« (542) 


92 Docteur Gachet 
Lipanj 1890; ulje na platnu, 66xX57 cm; Zbirka 
gđe S. Kramarsky, New York; F 753 


Theo je svog brata Vincenta u Auversu povjerio 
doktoru Gachetu koji nije samo bio liječnik (pu- 
stikara simbolizira njegov profesionalni interes 
za srčane bolesti), već i amaterski slikar, prija- 
telj impresionista i vlasnik oveće zbirke moderne 
umjetnosti. Neke činjenice ukazuju na to da je 
Vincent na ovom portretu riđokosog Gacheta 
prikazao samoga sebe. Theo mu je već ranije 
pisao: »Fizički Ti pomalo liči«. (T 31) Van Gogh 
je sam uspoređivao izraz ovoga lika s jednim od 
svojih autoportreta. Svojoj sestri ga je opisao kao 
»nešto poput novog brata, tako ličimo i tjelesno 
i duševno. On sam je vrlo nervozan i prilično 
smušen.« (W 22) Osim toga je Vincent ranije 
želio postati liječnik. Sada je uvjeravao doktora 
Gacheta da bi se volio s njim mijenjati za zvanje. 
Stimuliran romanima braće Goncourt bavio se 
temeljito suvremenom naturalističkom literaturom 
i jednom umjetnošću u kojoj bi osobitosti toga 
doba trebale doći do izražaja. »Sada radim na 
jednom portretu doktora Gacheta koji izražava 
svu bolnost našega vremena.« (43-Gauguinu) 


IT 


93 Crkva u Auversu 
Lipanj 1890; ulje na platnu, 93,5X 74,5 cm; Lou- 
vre, Paris; F 789 


»To je gotovo isto kao i studija staroga tornja 
i groblja koje sam načinio u Nuenenu, samo što 
je sada boja vjerojatno bogatija i izražajnija.« 
(W 22) Ovom skromnom primjedbom završava 
opis slike koji je van Gogh dao svojoj sestri — a 
radi se o jednom od njegovih najboljih djela. 


94 Polja žita sa žeteocima 
Rujan 1889; ulje na platnu, 72xX92_ cm; Rijks- 
museum Vincent van Gogh, Amsterdam; F 617 


»Borim se oko jedne slike koju sam započeo 
nekoliko dana prije nego što sam se počeo slabo 
osjećati: žetelac. Studija je potpuno žuta, sa 
strahovito debelim namazima, ali je motiv lijep 
i jednostavan..., u njoj vidim sliku smrti i to 
tako da ljudi simboliziraju žito koje žetelac kosi. 
Ako želimo to je panda »Sijaču« na kojem sam 
se ranije okušao. Ali ta smrt nije tužna, sve se 
to događa po danu, a sunce preplavljuje sve fi- 
nim zlatnim svijetlom.« (604) Od nekih u Saint 
Remyju nastalih slika van Gogh je načinio ne- 
koliko verzija, tako i od ove. Najprije je naslikao 
studiju po prirodi, kasnije je »gotovu sliku« na- 
slikao u svom atelijeru u bolnici, a najzad je 
načinio još manju kopiju za svoju obitelj. Vjero- 
jatno se kod naše slike radi o drugoj verziji 
(»gotove slike«). 


95 Polja pod olujnim oblacima | 
Srpanj 1890; ulje na platnu, 50X 100 cm; Rijks- 
museum Vincent van Gogh, Amsterdam; F 778 


U jednom pismu piše Theu o »neizmjernim po- 
ljima pod tmurnim nebesima; nisam se plašio da 
izrazim tugu i krajnju samoću... Sve mi se čini 
da će vam ove slike moći prenijeti ono što rije- 
čima ne mogu opisati — naime ono što smatram 
zdravim i okrepljujućim u životu na selu.« (649) 
Slika podsjeća na holandske pejzaže sedamnaes- 
tog stoljeća, napose na prostrane krajolike Phi- 
lipa Konincka. 


96 Seoska cesta sa čempresom i zvijezdom 
Svibanj 1890; ulje na platnu, 92x 73 cm; Rijks- 
museum Kroller-Muller, Otterlo; F 683 


U jednom pismu Gauguinu van Gogh završava 
opisom ove slike rečenicom: »Vrlo romantično, 
ako želite, ali mislim također i vrlo provansalski.« 
(643) U ovoj je rečenici sažeto sve ono čemu je 
van Gogh kao pejzažista težio: slikati s osjeća- 
jem, ali samo utoliko s osjećajem ukoliko ga sam 
motiv i motiv kao karakteristika okoline stvarno i 
pruža. Bio je i te kako svjestan što znači slikati 
suviše subjektivistički, ali možda nije bio sasvim 
siguran je li mu to u ovom slučaju uspjelo 
izbjeći. 


UMJETNIČKA SERIJA GRAFIČKOG ZAVODA HRVATSKE 


MAJSTORSKA DJELA U VELIKOM FORMATU 


1. Van Gogh 2. Fantastično slikarstvo 3. Bruegel  4.Impresionisti 
i postimpresionisti 5. Japanski drvorez u boji 6. Naivno slikarstvo 
u Jugoslaviji 7. Modernisti poslije 1945 8. Pioniri 
9. Holandsko i flamansko slikarstvo 10. Rubens. 11. Akt 


